► Masovna izlaznost na lokalnim izborima u Hongkongu\nBirači u Hongkongu danas su masovno izašli na lokalne izbore koji se smatraju barometrom podrške prodemokratskim protestima koji u toj autonomnoj kineskoj teritoriji traju gotovo šest meseci.\nGlasanje je završeno u 22.30 po lokalnom vremenu (15.30 po centralnoevropskom), izborna komisija za sada nije saopštila ukupnu izlaznost, ali je sat vremena pre zatvaranja birališta navela da je glasalo 69 odsto od 4,1 milion registrovanih birača.\nTo znatno prevazilazi izlaznost na istim izborima održanim pre četiri godine, kada je izlaznost bila 47 odsto.\nIzbori su protekli mirno, a gotovo niko od birača nije imao obeležja demonstranata - crnu odeću ili maske za lice.\nRezultati izbora na kojima su birana 452 člana 18 okružnih veća očekuju se u ponedeljak ujutru po lokalnom vremenu.\nIzbori imaju simbolički značaj u gradu polarizovanom dugotrajnim protestima.\nDobar rezultat opozicije pokazao bi da javnost i dalje podržava demonstrante, iako na protestima ima sve više nasilja.\nŠefica vlade Hongkonga Keri Lam izjavila je danas posle glasanja da su nemiri otežali organizovanje izbora, i da se nada da stabilnosti i mira neće biti samo danas nego i ubuduće i da će glasanje pokazati da niko ne želi da u Hongkongu ponovo bude haos.


Diopta Beograd - BIG FASHION Beograd\nPočetna > Optika > Diopta Beograd\nIza nas je više godina uspešnog poslovanja na tržištu vrhunskih optičkih proizvoda.\nNašim kupcima je u svakom trenutku, na raspolaganju visokokvalifikovani kadar koji će im pre svega srdačnim pristupom i stručnim savetima pomoći da za sebe odaberu najkvalitetnije proizvode. Tu smo da informišemo, edukujemo i podsetimo o važnosti brige o očima i dobrog vida svakog dana, jer smatramo da svako ima pravo da nosi kvalitetne, a pristupačne naočare.\n011 40 35 398\nNajstojanje da pratimo najnovije trendove u svetu naočara nam jeste prioritet, ali ne toliko koliko zadovoljstvo i pozitivno iskustvo naših\nSmatramo da je svaki kupac jedinstven i svakom od njih pristupamo sa posebnom pažnjom i posvećenošću.\nZahvaljujući najrazvijenijoj tehnologiji, stakla se izrađuju u roku od najviše 24 sata, u skladu sa željom i potrebom kupca.\nKako stalno težimo razvoju i proširenju ponude i mogućnosti, imamo velike planove u čijem nam ostvarivanju presudnu ulogu igra iskustvo naših novih i


Svečanost u Humskoj: Partizan nagradio trenera i igrače za ulazak u “klub 100” – Borba\nStrateg Parnog valjka je iz ruku predsjednika Milorada Vučelića na poklon dobio plaketu i uramljen dres na čijoj poleđini piše broj 100, kako bi ilustrovao da je se popeo na osmo mesto liste najdugovečnijih trenera u istoriji crno-bijelih po broju utakmica na kojima je predvodio tim.\nStanojević je trenutno na „koti 102“, a zanimljivo da identičan broj susreta, samo odigranih imaju Lazar Marković i Aleksandar Miljković. Pored njih, plakete za ulazak u “klub 100” dobili su Aleksandar Šćekić, Slobodan Urošević i Ivan Obradović.\n-Po želji našeg šefa stručnog štaba, koji poštuje svetost igre i ne želi da utakmicu remeti bilo kakvim svečarskim prigodama, odlučili da na ovaj način odamo neku vrstu priznanja. U skoro osam decenija dugoj istoriji Partizana nema mnogo igrača i trenera koji su zabilježili ovaj broj utakmica, ja vam čestitam od srca, a znam da znate kakva je to čast. Želim vam da imate još mnogo utakmica i da zabilježite nove jubeleje- naglasio je Milorad Vučelić, prvi čovjek kluba iz Humske.


Devizne rezerve Srbije u novembru 12,8 milijardi evra\nTanjug 11. decembra 2020. 16:04\nBEOGRAD – Bruto devizne rezerve Narodne banke Srbije iznosile su na kraju novembra 12,8 milijardi evra, i niše su za 206,6 miliona evra u odnosu na kraj prethodnog meseca, saopštila je NBS.\nDeviznim rezervama na ovom nivou obezbeđuje se pokrivenost novčane mase M1 od 134 odsto i šest meseci uvoza robe i usluga, što je gotovo dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju novembra su iznosile 10,5 milijardi evra.\nIz centralne banke ističu da su devizne transakcije u novembru imale pozitivan neto efekat od ukupno 23,8 miliona evra, odnosno da su prilivi bili veći od odliva, najviše zahvaljujući aktivnostima NBS na domaćem deviznom tržištu, a da je mesečno smanjenje ukupnog nivoa rezervi u celosti rezultat negativnog neto efekta tržišnih kretanja u iznosu od 230,4 miliona evra.\nPrilivi u devizne rezerve tokom novembra po osnovu aktivnosti NBS na domaćem deviznom tržištu, od 158,0 miliona evra, u celosti su pokrili neto odlive po osnovu deviznih obaveza države (143,7 miliona evra).\nNeto prilivi po osnovu efikasnog upravljanja deviznim rezervama, donacija, i drugim osnovima iznosili su ukupno 54,8 miliona evra, i bili su više nego dovoljni da pokriju neto odlive po osnovu devizne obavezne rezerve usled uobičajenih aktivnosti banaka i drugim osnovima (ukupno 45,3 miliona evra).\nObim realizovane trgovine devizama na međubankarskom deviznom tržištu u novembru iznosio je 558,4 miliona evra i bio je za 66,2 miliona evra veći nego u prethodnom mesecu. U periodu januar-novembar ove godine, u međubankarskoj trgovini realizovano je ukupno 5.872,2 miliona evra.\nKao i od početka ove godine, u novembru je vrednost dinara prema evru gotovo nepromenjena. NBS je na međubankarskom deviznom tržištu u novembru neto kupila 115 miliona evra.\nPosmatrano od početka godine, Narodna banka Srbije je radi održavanja relativne stabilnosti na deviznom tržištu, a u uslovima znatno pojačane globalne neizvesnosti usled krize izazvane pandemijom, neto prodala 1,62 milijarde evra, navodi se u saopštenju.


Fudbal na pesku u okviru Sportskog leta – GRAD Kruševac\nNaslovna » Sport » Fudbal na pesku u okviru Sportskog leta\nFudbal na pesku u okviru Sportskog leta\nNa turniru u fudbalu u pesku pobedila je ekipa Car Lazar 2015, koja je sa 2:1 u finalu savladali ekipu SD Proleter. U borbi za 3. mesto sastali su se Napredak i Duel, meč je završen nerešeno, 1:1, a nakon penala trijumfovala je ekipa Duela rezultatom 4:2\nTurnir je odigran u okviru manifestacije Sportsko leto, koju organizuje kruševački Sportski savez. Okupio je osam kruševačkih ekipa sa više od sto takmičara, dečaka i devojčica rodjenih 2004. godine i mladjih.\nZa najboljeg golmana proglašen je Dušan Simić (Car Lazar 2015), najbolji strelac bio je Mateja Marković iz istog kluba, dok je najbolji igrač bio Valentino Minić (SDProleter)\nNajboljim pojedincima i ekipama diplome, medalje i pehare uručio je predsednik Sportskog saveza grada Kruševca, Bojan Obradović.\nNa turniru u fudbalu u pesku pobedila je ekipa Car Lazar 2015, koja je sa 2:1 u finalu savladali ekipu SD Proleter. U borbi za 3. mesto sastali su se Napredak i Duel, meč je završen nerešeno, 1:1, a nakon penala trijumfovala je ekipa Duela rezultatom 4:2 Turnir je odigran u okviru manifestacije Sportsko leto, koju organizuje kruševački Sportski savez. Okupio je osam kruševačkih ekipa sa više od sto takmičara, dečaka i devojčica rodjenih 2004. godine i mladjih. Za najboljeg golmana proglašen je Dušan Simić (Car Lazar 2015), najbolji strelac bio je Mateja Marković iz istog kluba, dok je najbolji…\nfudbal pesak sportsko leto turnir\t2017-08-17\nTag : fudbal pesak sportsko leto turnir\nPrethodni : Srpski pokret obnove – Kruševac na pravom putu\nSledeći : Jovanova velika bajkerska avantura: Oko Evrope na motoru\nTrajal ubedljiv protiv Jagodine (3:0)\n13. aprila 2021., 02:14\nPred ratarima važan posao – setva kukuruza\nUmesto ribe upecali mač\nUdruženje “Osmeh na dlanu“ obeležilo Dan osoba sa Daunovim sindromom\nPokrali zlataru i menjačnicu, završili u zatvoru!\nUmetnička galerija: “Sloboda” Gorana Vukadinovića\nDanas otvoren sajt na koji se građani mogu prijaviti za pomoć od 100 evra\nNa štandu u centru grada, kruševački odbor Srpske radikalne stranke započeo je prikupljanje potpisa za dve peticije: jednu lokalnu za ...\nU poslednjoj utakmici doigravanja za opstanak u Drugoj ligi, košarkaši Napredak Junuiora poraženi su kao domaćini od ekipe beogradskog Radničkog ...


KONTROVERZNA OBUKA: Deca srpskih ratnih veterana učila u Rusiji da pucaju | vesti-info.rs\nHomeTEMA DANAKONTROVERZNA OBUKA: Deca srpskih ratnih veterana učila u Rusiji da pucaju\nKONTROVERZNA OBUKA: Deca srpskih ratnih veterana učila u Rusiji da pucaju\n15. maja 2017. TEMA DANA\nFoto: Enotcorp.org / Promo\nDeca srpskih ratnih veterana nedavno su se vratila iz Rusije, gde su učestvovala u obuci nalik na vojničku u jednom od vojnih patriotskih kampova za omladinu.\nJedanaestoro tinejdžera koji imaju između 14 i 18 godina prošlo je obuku u centru u moskovskoj regiji tokom koje su učili o vojnoj taktici, korišćenju snajpera, rukovanju pištoljem i kalašnjikovom, bacanju noževa, ali i borilačkim veštinama, kao i preživljavanju u prirodi.\nFotografije dece s oružjem koje su osvanule na društvenim mrežama i ljudi i instruktora sa fantomkama koji ih obučavaju otvorile su debatu da li su deca zaista obučavana na pravim puškama ili je reč o replikama, kao i da li se radi o pravoj obuci za oružane sukobe.\nŽeljko Vukelić iz Udruženja učesnika oružanih sukoba na prostoru bivše Jugoslavije, koje je organizovalo putovanje srpskih tinejdžera, kaže da je Udruženje izvršilo selekciju kandidata koji će ići, da oružje nije pravo, osim onoga na kom se vežba rasklapanje i sastavljanje.\n– Mene je iznenadilo koliko je to elektronsko oružje prilagođeno dečjem uzrastu i usavršeno. Oni su nosili pojaseve koji primaju signale i samo se čuje bip-bip kada je neko pogođen, s tim da oružje funkcioniše i na udaljenosti od nekoliko stotina metara – priča Vukelić.\nSlučaj je otvorio debatu da li deca treba da budu podučavana za rat i da li su baratala pravim oružjem\nOn ističe da su puške korišćenje za rasklapanje imale zalivene cevi, tako da ne mogu da opale, a da se i snajper uvežbavao s elektronskom laser-tag puškom.\n– Jedan naš momak je iz prvog puta pogodio sve tri mete, što se ranije nije dešavalo, i naši su pobedili – dodaje Vukelić.\nVladan Beara, psiholog iz Centra za ratnu traumu, kaže da se njemu lično ideja ovakvog kampa ne dopada i da svog sina ne bi pustio u kamp, ali da ne može sa sigurnošću da se kaže ko je u pravu u ovakvoj situaciji.\n– U glavama veterana, ali i mnogih drugih ljudi, poslednji ratovi, pa ni Drugi svetski rat još nisu završeni. Ljudi još žive kao da je rat i smatraju da treba da se pripremaju za dolazeće ratove. U raznim zemljama imate grupe koje decu od malih nogu navikavaju na oružje. Sam kult oružja ne garantuje da će neko postati nasilnik ili ubica, ali je pitanje da li smo mi društvo koje hoće da promoviše militarističke vrednosti, kao i da li treba idealizovati situaciju kao da više nikada nećemo biti napadnuti – navodi psiholog Beara.\nVukelić tvrdi da su svi roditelji pre puta pogledali snimke vežbi koje se rade i da su dali saglasnost da deca krenu na put.\nPrema njegovim rečima, u kampu je fokus na razvoju zdravog duha, druženju, širenju bratstva i usađivanju ljubavi prema domovini. Vukelić najavljuje da će raditi na tome da se kod nas osnuje slično omladinsko patriotsko udruženje po ugledu na one u Rusiji.\nViše razloga zašto se deca šalju na obuku\nNebojša Jovanović, master psihlogije, kaže da može biti više razloga zbog čega su deca krenula na ovakvu obuku.\n– Pošto je reč o deci veterana, moguće je da ona imaju usađen strah zbog preživljavanja ratnih stanja. Jedna ideja je svakako da se više ne izlažu takvim stvarima, a druga je da prođu obuku i da se osete spremnim za tako nešto – jasan je Jovanović.\nKako kaže, ranije je postojala predvojnička obuka u školama, takvi kampovi postoje širom sveta, ali zavisi šta se u njima zapravo radi.\n– Da li je to dobro ili loše, zavisi od psihološke atmosfere koja se tamo gradi. Da li to zvuči kao da decu spremamo za borbu ili je u pitanju nešto drugo – dodaje Jovanović.


Telefoni - Blic Online\nPoremećaj pažnje, govorne mane i PSEUDOAUTIZAM! Pre nego što detetu ponovo date TELEFON ILI TABLET, pročitajte dobro šta o tome kažu defektolozi\nČak 63 odsto dece predškolskog uzrasta ima neki oblik poremećaja govora, ponašanja i učenja. Razlozi su brojni, a stručnjaci upozoravaju da u velikoj meri tome doprinosi upotreba pametnih telefona, tableta, televizora.\nKRIPTOVANI TELEFONI U SOKU Pritvorenici pokušali da iza rešetaka prošvercuju zabranjenu robu\nViše od deset mobilnih telefona, među kojima je navodno bilo i kriptovanih, pronašli su službenici Istražnog zatvora u kesama cedevite koju su poručili pritvorenici iz tri ćelije u Crnoj Gori.\nFond za penzijsko i invalidsko osiguranje (PIO) Republike Srpske aktivirao je danas kol-centar za savetovanje penzionera “Lekari savetuju penzionere”, s ciljem pomoći penzionerima dok traje vanredna situacija, najavio je direktor Fonda Mladen Milić.\nMinistarstvo unutrašnjih poslova Republike Srbije objavilo je na svom zvaničnom sajtu spisak brojeva telefona uspostavljenih kol centara, po gradovima i opštinama, za pomoć građanima starijim od 65 godina.\nZa sve koji se nalaze u kućnoj izolaciji ili karantinu, depresivni su, dosadno im je, i ne znaju kako da prevaziđu sve ovo, tu su novootvorene telefonske linije u cilju očuvanja mentalnog zdravlja u uslovima epidemije, koje je organizovalo Ministarstvo zdravlja.\nSlužbenici Uprave za indirektno oporezivanje, u dve odvojene akcije, oduzeli su raznu robu u vrednosti 45.000 KM, na području Regionalnog centra Tuzla.\nMisija naše kompanije, od samog njenog nastanka, bila je da ponudimo vrhunska tehnološka rešenja u svakom segmentu poslovanja. Tokom 2019. godine na svetskom, ali i domaćem tržištu predstavili smo veliki broj inovativnih proizvoda poput desete generacije pametnih telefona Galaxy S10 i Note10. Korisnici iz zemlje i regiona su sa velikim interesovanjem prihvatili ove uređaje, zahvaljujući čemu smo, kao region, postigli izuzetan uspeh po ostvarenim rezultatima u pogledu rasta, profita i prodaje.\nMineral koji se koristi za proizvodnju aviona, automobila i mobilnih telefona, bojama, kozmetici i termalnoj izolaciji kopaju deca sa Madagaskara.\nČelnici oba doma Parlamentarne skupštine BiH, šefovi njihovih kabineta, šefovi klubova i članovi kolegijuma Sekretarijata imaju na raspolaganju više od 70.000 KM godišnje za pokriće računa mobilnih telefona o trošku BiH.


Jutjuberi protiv govora mržnje - Klikbejt projekat akademije DW\nKampanja „Jutjuberi protiv govora mržnje“ i beogradska premijera muzičkog spota „Klikbejt“\nKampanja „Jutjuberi protiv govora mržnje“ i beogradska premijera muzičkog spota „Klikbejt“ bile su povod za održavanje konferencije za novinare u ICE Hub-u, koju je organizovao edukativni centar Dojče Vele.\nPremijernim prikazivanjem spota „Klikbejt“, osam mladih uticajnih jutjubera započelo je kampanju protiv govora mržnje na jutjuberskoj sceni. „Najbolji ortaci“ – Ćofi i Lazić, Dex, Duxa, Kovalska, Dule PCAXE, Jenni Martin i Cone svoj stav o negativnim pojavama na Jutjubu izneli su kroz „Klikbejt“.\nU trci za klikovima i novom publikom ne biraju se sredstva, pa psovke, hajke i verbalni sukobi među jutjuberima povremeno prerastaju u svojevrsne „ratove“ unutar zajednice.\n„Neki jutjuberi misle da imaju neograničenu moć, jer imaju veliku popularnost, oni više ne razmišljaju ni o poruci, ni o kontekstu, nije im bitno da li je to dobro ili loše njihovi fanovi će to svakako da podrže. Stoga smo mi želeli da podstaknemo mlađu publiku da razmišlja na kritički način“, rekao je Darko Radović – Dex, urednik Jutjub kanala Tubesday Tuesday.\nJutjuberi su naglasili da je njihova zamisao bila da se mladima prikaže realnost na njima razumljiv i zanimljiv način – kroz pesmu. Govorili su i o neprijatnostima koje su ih zadesile upravo zato jer su prisutni na Jutjub platformi, kao i kako se oni nose sa govorom mržnje i neprikladnim komentarima.\n„Glavni problem Jutjuba kao platforme na globalnom nivou, ne samo na nivou Ex-Yu je to što oni nemaju pravi sistem koji bi sprečio ili regulisao razne neprimerene sadržaje“, rekao je Dušan Srbljak, urednik Jutjub kanala PCAXE.\n.„Klikbejt“ se za samo četiri dana od objavljivanja našao na 9. mestu top liste u Srbiji. Upravo ovo svedoči da je poruka koju su hteli da pošalju mladima našla svoj put.\nMuzički spot „Klikbejt” nastao je u sklopu projekta “Mladi mediji – mediji za mlade i sa mladima”, koji DW Akademie sprovodi u Srbiji i regionu od 2017. godine. Projekat ima za cilj unapređenje medijskih sadržaja za decu i mlade.\nFotografije: Fonet/Aleksandar Levajković\nDW Akademie | klikbejt | najbolji ortaci


Privedena dvojica Albanaca posle pucnjave u Leposaviću - 13.09.2019, Sputnik Srbija\nPrivedena dvojica Albanaca posle pucnjave u Leposaviću\nU mestu Klik, na području opštine Leposavić, čuli su se pucnji, nakon čega je policija privela dvojicu Albanaca za koje se sumnja da su koristili vatreno oružje... 13.09.2019, Sputnik Srbija\n09:54 13.09.2019 (Osveženo: 10:13 13.09.2019)\nU mestu Klik, na području opštine Leposavić, čuli su se pucnji, nakon čega je policija privela dvojicu Albanaca za koje se sumnja da su koristili vatreno oružje, ali istraga je još u toku, izjavio je Tanjugu Branislav Radović, regionalni portparol policije privremenih kosovskih institucija za sever KiM.\nRadović je rekao da su slučaj prijavili građani, nakon čega su istražitelji i forenzičari na mestu događaja, na parkingu u mestu Klik, obavili uviđaj i pronašli čaure iz pištolja, dok se vozilo za koje se pretpostavlja da je iz njega pucano već udaljilo.\n„Nakon što je policija dobila informaciju da se vozilo nalazi u selu Dobrava, patrola mu je krenula u susret“, dodao je Radović.\nPrema njegovim rečima — vozilo se zaustavilo u selu Cerajska reka, a u njemu su bila dvojica Albanaca iz Suve Reke, B.D. (49) i G. B. (51).\n„Utvrđeno je da je vozilo ’golf‘ (model) 6 ili 7, crvene boje, i da ima kosovske registarske tablice“, naveo je Radović.\nOn je kazao da su dvojica Albanaca zatim privedeni u policijsku stanicu.\n„Vizuelnim pregledom istrage i forenzike ništa od oružja nije pronađeno, a istražni policajac je kontaktirao tužioca, koji je naložio da se urade parafinske rukavice da se utvrdi da li je neko pucao ili nije“, rekao je Radović.\nOn je dodao da je na parking na kom se dogodila pucnjava poslata specijalna jedinica sa policijskim psima.\n„Privedena lica su zadržana u policijskoj stanici do daljeg, ali nikakav slučaj nije otvoren. Ako se metodom parafinske rukavice utvrdi da su pucali, biće preduzete druge mere“, objasnio je Radović i dodao da je istraga još u toku.


Postignut dogovor o deblokadi 330 miliona evra namijenjenih BiH :: Semberija INFO ::\nPostignut dogovor o deblokadi 330 miliona evra namijenjenih BiH\nФото - РТРС\nSARAJEVO - Lideri SNSD-a, HDZ-a i SDA dogovorili su sa zvaničnicima EU i Međunarodnog monetarnog fonda (MMF) deblokadu 330 miliona evra namijenjenih BiH.\nSastanak lidera tri stranke Milorada Dodika, Dragana Čovića i Bakira Izetbegovića sa evropskim i zvaničnicima MMF-a održan je u Sarajevu.\nŠef Delegacije EU u BiH Johan Satler izjavio je da vanredna vremena zahtijevaju i određena vanredna rješenja, te da je veoma važno da su lideri političkih stranaka postigli saglasnosti o raspodjeli sredstava od MMF-a u iznosu od 330 miliona evra namijenjenog BiH za borbu protiv virusa korona.\n"BiH je do sada pružala otpor virusu, a danas nastavljamo u tom duhu adekvatnih rješenja. Upravo sam iz tog razloga zajedno sa svojim kolegom američkim ambasadorom Erikom Nelsonom danas bio domaćin sastanka sa političkim liderima na kojem su postignuti važni dogovori u vezi sa mjerama i daljeg odgovora na epidemiju u socio-ekonomskom smislu", rekao je Satler novinarima nakon sastanka sa liderima SNSD, HDZ i SDA.\nOn je naglasio da je postignuta saglasnost o formiranju kooordinacionog tijela koje će u svom sastavu okupiti članove Fiskalnog savjeta i predstavnike drugih nadležnih institucija sa fokusom na socio-ekonomske mjere.\nPored lidera SNSD-a, HDZ-a i SDA sa zvaničnicima EU i MMF-a prisustvovali su i predsjedavajući Savjeta ministara Zoran Tegeltija, ministar finansija i trezora u Savjetu ministara Vjekoslav Bevanda, te predsjednici vlada Republike Srpske Radovan Višković i Federacije BiH Fadil Novalić.\nSrna / Nezavisne novine


Obaveštenje: Konačna obustava ažuriranja za stare ESET proizvode - Extreme doo\nObaveštenje: Konačna obustava ažuriranja za stare ESET proizvode\nKompanija ESET najavila je konačnu obustavu ažuriranja za stare verzije proizvoda:\nZa verzije 5.x i starije od 1. novembra 2021.\nZa verzije 6.4 i starije od 18. oktobra 2021.\nOvo se odnosi, kao što smo vas još prošle godine obavestili, na sve – kućne korisnike, male kancelarije i poslovne korisnike.\nBitno je da proverite sve vaše računare, jer je moguće da, uprkos tome što se na nekim računarima koristite novijom verzijom, na nekom računaru još uvek imate stariju verziju ESET-ove antivirusne zaštite. Na sledećem linku pronaći ćete nekoliko jednostavnih koraka koji će vam pomoći da utvrdite da li koristite ESET zaštitu u verziji 5.x, sledeći ovo uputstvo: ESET softver: Da li koristite verziju 5.x softvera?\nPrelazak na noviju verziju ESET zaštite je nezaobilazan korak za koji pred sobom imate dovoljno vremena i tokom tog procesa smo spremni da vam pružimo svu neophodnu pomoć i podršku. Na linku u nastavku ćete pronaći detaljno uputstvo za prelazak na noviju verziju ESET antivirusnog softvera za poslovne korisnike koje smo pripremili za vas: https://extreme.rs/prakticno-uputstvo-za-nadogradnju-eset-endpoint-zastite-sa-verzije-5-na-verziju-8/.\nUkoliko još uvek koristite 6.4 verziju ESET antivirusne zaštite ili stariju, obratite se našoj tehničkoj podršci na broj +381 11 4240 424 i pomoći ćemo vam da uradite update na neku od novijih verzija ESET antivirusa.


Predsjednik Crne Gore - Đukanović: Otvoreni Balkan je politički marketing, a ne ozbiljna inicijativa | Info-ks.net\n28.11.2021 u 11:02\nCrna Gora će nastaviti sa evropeizacijom društva, bez obzira na to što se događa sa politikom proširenja Evropske unije, poručio je predsjednik države Milo Đukanović na Balkanskom integracionom forumu.\n“Ako nema mjesta, mi ćemo i tada nastaviti evropskim putem, ne zbog članstva, već zbog nas. Kada bi, neko u EU odlučio da označi kraj naših napora, mi ne bismo promjenili strateški kurs”, naveo je Đukanović.\nOn je ocjenio da je sadašnja struktura evropskih institucija više okrenuta ka Zapadnom Balkanu nego prethodna, dodajući da su poruke ohrabrenja koje region čuje praćene „nekim porukama iz ne manje važnih evropskih centara”.\nMilo Đukanović"Otvoreni Balkan"\nAkcenat na inkluziju Nova njemačka vlada za “Otvoreni Balkan”: Podržavamo napore za jačanje saradnje\nIzolovani smo... Gorani o "Otvorenom Balkanu": Kosovo nema šta da izgubi, ne može da bira partnere


Ove godine, uobičajena praksa da se taj događaj ne koristi za promovisanje partijske politike, mogla bi da se promeni. "Vašington post", naime, navodi da je američki predsednik Donald Tramp uzeo planiranje proslave u svoje ruke, te da je zahtevao značajne promene.\nOn je još u februaru napisao na Tviteru:\n- REZERVIŠITE OVAJ DATUM! Četvrtog jula u Vašingtonu imaćemo jedno od najvećih okupljanja u istoriji. Zvaće se "Pozdrav Americi" i biće održano kod Memorijalnog centra Linkoln. Veliki vatromet, zabava i obraćanje vašeg omiljenog predsednika, mene!\nOPASNOST OD IZBIJANJA RATA NIKAD VEĆA Tramp se igra šibicom, a Iran je BURE BARUTA\nTRAMP PRKOSI SVIMA Kako je jedan njeg\nList je sada objavio detalje predsednikovog plana. Vatromet u "Molu", koji već decenijama privlači stotine hiljada posetilaca i uživo se prenosi na TV, biće premešten oko 1,5 kilometara dalje od uobičajene lokacije, obeliska posvećenog Džordžu Vašingtonu, u Park Vest Potomak, gde će biti održan i Trampov "Pozdrav Americi".\nNa tom mestu će, pored bine kod Kapitola, biti podignuta još jedna bina, na kojoj će Tramp nastupiti kao "zabavljač".\nFoto: Carol M. Highsmith / Wikipedia\nZvanično, promena mesta održavanja proslave treba da omogući većem broju gledalaca da prisustvuju spektaklu, ali kritičari strahuju da će Tramp pokušati da zloupotrebi dan nacionalnog jedinstva u svrhu predizborne kampanje.\nMemorijalni centar Linkoln\nHrvatska danas obeležava Dan nezavisnosti\nOsujećen TERORISTIČKI NAPAD na paradi za Dan nezavisnosti


DIJANA HRKALOVIĆ U LEZBO AKCIJI: Nove provokativne fotografije bivše sekretarke 85\t170\nKAKO JE DIJANA HRKALOVIĆ MENJALA IDENTITET: Nazvala sebe boginjom mafije, 48\t152\nskup iskorišćen samo za promociju Srbije i Beograda\nSnezana Djuric Pijevac\t 12.10.2021. 12:21h\nBEOGRAD - Predsednik Srbije Aleksandar Vučić danas je negirao tvrdnje kosovske predsednice Vjose Osmani da je samit Pokreta nesvrstanih zloupotrebljen za "prljavu i brutalnu kampanju" protiv Prištine i dodao da je taj skup iskorišćen samo za promociju Srbije i Beograda.\n"Govorili smo o nekim trajnim vrednostima. O miru i stabilnosti, o teritorijalnom integritetu i suverenitetu, a to su vrednosti na kojima je Pokret nesvrstanih osnovan. I to nema nikakve veze sa njihovim vrednostima. Naš posao je da radimo i da se borimo", rekao je Vučić na Sajmu naoružanja u Beogradu.\nVučić je rekao da Priština misli da se problemi rešavaju tako što se svakodnevno daju agresivne izjave protiv Beograda, ali da je njemu drago što oni tako misle.\nDačić odbacio kritike o Samitu nesvrstanih i Rusiji\nPredsednik Skupštine Srbije Ivica Dačić je danas odbacio stavove po kojima je zvanični Beograd zloupotrebio aktuelni Samit nesvrstanih u korist Rusije. Dačić je za Televiziju Hepi rekao i da takve kritike "nemaju realnu osnovu". "Šta će Rusiji to, pa Rusija, recimo, ; periodično održava sastanke sa zemljama Afrike (koje su članice Pokreta nesvrstanih) ...i to su sve kritike koje nemaju nikavu realnu osnovu ", rekao je on. Na Samitu nesvrstanih u Beogradu, u svojstvu posmatrača učestvuje i Rusija.\nPetković: Osmani svakodnevno gubi podršku na međunarodnom nivou, zato napada Samit nesvrstanih\nDirektor Kancelarije za Kosovo i Metohiju Petar Petković izjavio je danas da napadi predsednice Kosova Vjose Osmani na obeležavanje 60. godina Samita nesvrstanih u Beogradu pokazuje nervozu, jer joj je jasno da svakog dana gubi podršku na medjunarodnom planu."U maniru ljubomornog deteta, Vjosa Osmani ponovo napada zvanični Beograd, pokušavajući da umanji sopstvene političke neuspehe i nedostatke koji su nedavno bili očigledni i medijima u Prištini", kazao je on, a prenela Kancelarija za Kosovo i Metohiju.\nPortal Kossev objavio je juče da je predsednica Kosova Vjosa Osmani povodom održavanja samita Pokreta nesvrstanih u Beogradu izjavila da Srbija ponovo zloupotrebljava svoj status posmatrača kako bi "iskrivila istinu o državi Kosovo".\n"Mi nikoga ne varamo i ne obmanjujemo. Ako to neko radi, onda su to oni, i oni koji njih podržavaju", rekao je Vučić.\nGovoreći o kritikama na račun održavanja samita Pokreta nesvrstanih u Beogradu, Vučić je rekao da je ove godine broj prisutnih, u vreme korone, čak za četvrtinu veći nego na 50. godišnjicu i upitao koliko je zemalja te 2011. godine povuklo priznjanje Kosova.\nOdgovarajući na pitanje da li je slučajno da je Sajam naoružanja organizovan baš u vreme održavanja samita Pokreta nesvrstanih, Vučić je rekao da misli da jeste ali da bi mu bilo drago da nije.\n"Veoma je važno da promovišemo ono što proizvodimo. Mislim da je sajam baš sada slučajno, ali bih voleo da je namerno, jer bi to govorilo o pametnom pristupu... Nadamo se dobrim ugovorima i nastavljamo saradnju. Uvek gledamo šta možemo da kupimo ili prodamo, a kako god okrenete, oko 20.000 ljudi je vezano za vojnu industriju", rekao je on.\nPREDSEDNIK VUČIĆ NA SAJMU PARTNER 2021: Moramo da idemo u korak sa svetom, nekad i da budemo ispred\nNESVRSTANI BRANE KiM PRED UN: Sa velikog skupa u Beogradu poslata jasna poruka MORAMO STATI NA PUT TIRANIJI NATO\nAleksandar VučićVjosa OsmaniSamit nesvrstanih


Riccardo Tisci nakon 12 godina napustio Givenchy - FBL\nVeć neko vrijeme se pričalo da kreativni direktor Riccardo Tisci napušta Givenchy i da je u pregovorima s modnom kućom Versace. Svoj odlazak je potvrdio ekskluzivno magazinu WWD.\nGivenchy je naglasio kako je odluka o Riccardovom odlasku bila uzajamna i prijateljska i da je njihov ugovor završen 31. januara. Francuska modna kuća je potvrdila da je Tisci već predstavio svoje zadnje kolekcije i da neće kreirati ready-to-wear kolekciju koja je trebala biti predstavljena u martu na Sedmici mode u Parizu.\nIzvrstan prijatelj Naomi Campbell, stalni saradnik Kim Kardashian, među zvijezdama omiljeni dizajner nerijetko je viđen i u društvu svoje prijateljice Donatelle Versace. Sad se još jače nagađa da bi upravo zbog nje mogao preći u Versace.\nProšla objava arTz festival open call\nSljedeća objava DJ Jasmina and Friends napunili Amfiteatar Doma mladih


Općina Centar: Gradnja kružnog toka na Šipu zaustavljena zbog vojnog zemljišta - Index.ba\nOpćina Centar: Gradnja kružnog toka na Šipu zaustavljena zbog vojnog zemljišta\nMladi momci grupe ‘Libero’ polahko osvajaju bh. muzičku scenu: Sarajevski nastup je veliki izazov za njih\nSivro: “Dojave o bombama stigle sa ruske domene”\nNa inicijativu stanovnika Šipa, predstavnici Općine Centar su danas posjetili ovo naselje kako bi ih upoznali sa aktivnostima u vezi izgradnje kružnog toka koji bi uveliko riješio dugogodišnje probleme saobraćajnih gužvi na ulazu u glavni grad.\n-Jedan od najvećih problema stanovnika ovog naselja su velike saobraćajne gužve posebno u jutarnjim i poslijepodnevnim satima na raskrsnici ulica Alipašina i Branilaca Šipa. Rješenje ovog problema je značajno, ne samo za nas stanovnike, nego i za cijeli Kanton Sarajevo jer je sjeverni prilaz gradu jedan od najvećih problema saobraćaja u Kantonu Sarajevo. Posljednjih nekoliko dana ne rade semafori pa je time i gužva znatno manja, a izgradnjom kružnog toka ovaj problem bi zasigurno bio riješen, kazao je Đozo.\n-Odnos načelnika Općine Centar dr. Nedžada Ajnadžića naspram ovog problema ogleda se kroz činjenicu da je Općina Centar finansirala izradu glavnog projekta kružnog toka na Šipu i izmještanja dijela Alipašine ulice. Projektnu dokumentaciju je radilo Javno preduzeće „Ceste Federacije BiH“. Prema ranijoj urbanističkoj saglasnosti koju je izdala Općina imali smo dio neriješenih imovinsko-pravnih odnosa koji definiraju mogućnost izdavanja građevinske dozvole. S obzirom da je u pitanju državna, odnosno vojna imovina, razgovarali smo i sa ministrom komunikacija i prometa Bosne i Hercegovine Ismirom Juskom koji je iskazao puno razumijevanje za rješavanje ovog pitanja.\nCijeneći značaj ovog projekta čijom realizacijom bi se znatno poboljšao protok saobraćaja na ovom lokalitetu, te stvorili planski preduvjeti za početak realizacije I transferzale, apelujemo na Ceste Federacije BiH da u što kraćem roku podnesu zahtjev prema Službi za imovinsko-pravne poslove, geodetske poslove i katastar nekretnina za rješavanje imovinsko-pravnih odnosa. Istovremeno upućujemo i molbu prema Komisiji za raspolaganje državnim zemljištem da u što je moguće kraćem roku razmotri zahtjev za preuzimanje dijela zemljišta, a u svrhu realizacije planirane izgradnje, pojasnio je Resić.\nPrethodni članakBanjalučanin osuđen na četiri godine zatvora u Sloveniji zbog krijumčarenja oružja, tvrdio da mu je smješteno\nNaredni članakEU poslala šest članica na sud zbog lošeg kvaliteta vazduha


Reprezentacija od koje bi drhtao i Drim tim: Ovako bi danas izgledao tim Jugoslavije za Eurobasket! – Sport ONLINE\nReprezentacija od koje bi drhtao i Drim tim: Ovako bi danas izgledao tim Jugoslavije za Eurobasket!\nBila bi ovo reprezentacija od koje bi strahovali i Amerikanci, ne bi se znalo od koga preti veća opasnost, da li sa spoljnih pozicija ili pod košem\nEurobasket 2017. će ove godine biti najzanimljiviji događaj godine, a upravo u ovo doba su aktuelni košarkaški spiskovi reprezentacija, a nama su za oko zapale države koje čine bivšu Jugoslaviju.\nNekadašnja velika država bila je strah i trepet za čitav svet u košarci, a mnogi žale što reprezentacija Jugoslavije na Olimpijskim igrama 1992. godine, koju bi činili Dražen Petrović, Divac, Rađa, Kukoč, Danilović, Đorđević, Bodiroga, Paspalj… nije odmerila snage sa originalnim Drim timom Amerike, predvođen Majklom Džordanom.\nMnogi veruju da je Jugoslavija bila jedina koja je mogla da se nosi sa njima, a tadašnji trener Dušan Duda Ivković je imao plan koji je otkrio 25 godina kasnije i smatra da bi pobedio Drim tim u finalu.\nUspehe Jugoslavije na neki način je preuzela Srbija, koja je nastavila sa dobrim igrama na velikim prvenstvima, ali nema sumnje da bi uz igrače iz Hrvatske, Bosne, Slovenije, Crne Gore i Makedonije konkurencija bila posebno paklena, a samim tim i kvalitet ekipe na još većem nivou.\nFoto: Guliver/Srdjan Stevanovic/Getty Images\nTalenat kod igrača sa Balkana je ponovo neverovatan, a to se vidi i po igrama koje pružaju u NBA i Evroligi, gde su veoma bitni igrači. I sada je Saletu Đorđeviću problem da skrati spisak zbog velike konkurencije i sjajnih igara koji su kandidati za finalni spisak imali u protekloj sezoni. A zamislite koliko bi tek bile slatke muke da na raspolaganju ima i igrače iz bivših SFRJ republika.\nOdlučili smo da pokušamo uoči Eurobasketa i skraćivanja spiska da sastavimo tim bivše Jugoslavije, koji bi mogao da ode na prvenstvo. Neverovatno je teško u paklenoj konkurenciji odabrati 12 igrača, ali zato je tim ”da se smrzneš”.\nOd njega bi sasvim sigurno strahovao i Drim tim predvođen NBA zvezdama. NBA zvezde bi imala i reprezentacija Jugoslavije, kao i neke od najbitnijih igrača u Evroligi.\nOvako bi izgledao tim Jugoslavije danas u košarci:\nPlejmejkeri: Miloš Teodosić i Goran Dragić\nBekovi: Bogdan Bogdanović, Luka Dončić, Bojan Bogdanović\nKrila: Nikola Kalinić, Dario Šarić\nKrilni centri: Bojan Dubljević, Mirza Teletović\nBojan Dubljević; Foto: Profimedia/Zuma Press – News\nCentri: Nikola Jokić, Nikola Vučević, Jusuf Nurkić\nJokić i Nurkić u NBA duelu pod košem; Foto: AP/Tanjug\nJasno je da bi u ekipi bio takav napadački arsenal, da se ne bi znalo od koga preti veća opasnost, da li sa spoljnih pozicija ili pod košem. Takođe, ekipa bi imala i odlične defanzivce i igrače koji igrjau sjajno u oba pravca, pa ni tu tim ne bi trpelo.\nOd ovog tima čak 7 igrača već igraju u NBA ligi, a realnost je da bi to od već od naredne sezone mogli da budu i Miloš Teodosić i Bogdan Bogdanović, a uskoro svakako i Luka Dončić, kojeg neki vide i kao budućeg 1. pika na draftu.\nBila bi to ekipa koja bi jedina mogla da se nosi i sa Amerikancima, pa bi čak i drim tim strahovao od njega.\nPoseban problem za selektora bio bi da odabere startnu petorku. Pokušajte vi u komentarima da izaberete najbolju.\nPre 25 godina nastao je Tim snova\nLajović u osmini finala Istborna


Sindikati Smederevske Palanke i Velike Plane traže smenu ministra privrede – Palanačke novine\nSindikati Smederevske Palanke i Velike Plane traže smenu ministra privrede\nby Palanačke · 17 januara, 2014\nNEĆE ZAKONE KOJI RADNIKE GURAJU U ROPSTVO\nOdbor za prosvetu i obrazovanje Veća sindikata Smederevske Palanke i Velike Plane traži smenu ministra za privredu Saše Radulovića, a zbog novog Zakona o radu koji radnike stavlja u ponižavajući i ropski položaj. Da podsetimo, Vlada Srbije je poslednjeg dana stare godine po hitnom postupku usvojila set zakona, među kojima i Zakon o privatizaciji i Zakon o stečaju, a nešto ranije je u skupštinsku proceduru pušten i Zakon o radu. Savez samostalnih sindikata Srbije je doneo odluku da, povodom izmena i dopuna Zakona o radu, koje su donete bez konsultacija sa socijalnim partnerima, stupi u štrajk upozorenja.\nTako će 23. januara u celoj Srbiji, po preporuci Odbora za prosvetu i obrazovanje Samostalnog sindikata Smederevske Palanke i Velike Plane, u školama biti skraćeni časovi na 30 minuta. Tada će svim prosvetnim radnicima biti pročitan Proglas i kako bi bili upoznati s razlozima zbog kojih se stupa u štrajk upozorenja. Imajući u vidu da će Zakonom o privatizaciji i Zakonom o stečaju, biti obuhvaćeno blizu 500 preduzeća, kao i 153 firme u restrukturiranju, u kojima će skoro 50.000 radnika ostati bez posla, Samostalni sindikat metalaca je u dogovoru sa Savezom samostalnih sindikata Srbije i UGS „Nezavisnost“, doneo odluku da 24. januara organizuje veliki protesni skup u Beogradu. Očekuje se da će tada više hjiljada radnika iskazati nezadovoljstvo predloženim zakonima i tražiti da se povuku iz procedure.\nPrema rečima Božidara Todorovića, potpredsednika Samostalnog sindikata metalaca Srbije, zahtev za povlačenje pomenutih zakona već je predat predsedniku Skupštine i predsedniku Vlade Srbije. Sindikat metalaca istovremeno traži i smenu ministra Saše Radulovića. Tome su se pridružili i svi granski sindikati, bez obzira na to što ministar privrede nije i resorni ministar, na primer, prosvetnih radnika. Ukoliko se, sada već sporni zakoni, ne povuku iz skupštinske procedure do 27. januara, Savez samostalnih sindikata je doneo odluku da se tog dana stupi u generalni štrajk u celoj Srbiji. Od parlamentarnih poslaničkih grupa i njihovih partija zatraženo je da ne glasaju za sporne zakone ako uđu u proceduru. Nekoliko partija, uglavnom opozicionih, već je izrazilo podršku Samostalnom sindikatu sa obećanjem da neće podržati zakone koji radnike guraju u ropski položaj.\nU sindikalnom proglasu se, pored ostalog kaže, da sindikati šalju poruku Vladi Srbije da povuku iz procedure, kako se ističe, sramne zakone, ističući da ne prihvataju da se prava postojećih i budućih radnika smanjuju, jer prava iz rada ne generišu krizu, propadanje privrede, zatvaranje preduzeća i tragičnu privatizaciju. „Ne prihvatamo neosnovani argument da će robovski zakon koji se predlaže doprineti otvaranju novih radnih mesta, jer zakoni ne otvaraju radna mesta, već uspešni, socijalno odgovorni poslodavci i dobar privredni ambijent koji stvara država“ – dodaje se u proglasu.\nŠtrajk upozorenja će se sprovesti u svim preduzećima sa područja opština Smederevska Palanka i Velika Plana. Sindikalna organizacija „Goše“ odlučila je da 23. januara prekine rad u svim celinama. Centralni skup radnika biće u dvorani fabričkog muzeja u vremenu od 11 do 12 časova. Sledećeg dana na protest upozorenja u Beogradu, krenuće stotinu radnika „Goše“.\nNagrađeni najbolji golubari\nNext story Bahati gastarbajter „ušao“ kolima u Narodni muzej\nPrevious story Hit 16. januara


Pad izvoza premašio pola milijarde KM – ASinfo Portal\nPad izvoza premašio pola milijarde KM\n19.01.2021. / 7:40\nSARAJEVO – Izvoz sektora metalske i elektroindustrije BiH u prva tri kvartala prošle godine iznosio je 2.866.735.016 KM i manji je za 544.310.748 ili 15,95 odsto u odnosu na isti period 2019. godine, uljed pandemije virusa korona, ističe se u analizi Spoljnotrgovinske komore BiH.\nPandemija je uticala i na uvoz ovog sektora, tako je u pomenutom periodu iznosio 4.159.009.053 KM i manji je za 16,09 odsto u odnosu na devet mjeseci 2019. godine.\nIz Komore navode da je najveći pad izvoza zabilježen kod sirovog aluminijuma i u prva tri kvartala smanjen je za više od 200 miliona KM, a veliko smanjenje od 125 miliona KM bilježi i izvoz željeza i čelika.\n“Očigledno je da je pandemija samo dodatno pogoršala mnoga ograničenja trgovinskih tokova u vidu kvota na izvoz određenih proizvoda od željeza i čelika u EU, SAD i indirektno na ostala tržišta kroz divergenciju tokova koje je kreirao višak, tj. zalihe tih proizvoda na globalnom nivou“, ističe se u analizi.\nOd ukupnog izvoza sektora metalske i elektroindustrije BiH, 18 odsto se odnosi na Austriju, na NJemačku 16 odsto, Sloveniju 13 odsto, Srbiju i Hrvatsku po devet odsto, Italiju šest odsto, Crnu Goru i Rumuniju po tri odsto, Tursku, Mađarsku i Holandiju po dva odsto, a po jedan odsto na Luksemburg, Češku, Egipat, Švajcarsku, Francusku, Poljsku, Saudijsku Arabiju, Sjevernu Makedoniju i SAD.\nIz Njemačke je uvezeno 12 odsto od ukupnog uvoza metalske i elektroindustrije u BiH, iz Srbije i Slovenije po 11 odsto, Hrvatske 10 odsto, Italije i Austrije po devet odsto, Holandije i Turske po pet odsto, Kine četiri odsto, Mađarske tri odsto, Slovačke, Švajcarske, Češke i Poljske po dva odsto, a po jedan odsto iz Belgije, Francuske, Rumunije, Bugarske i Sjeverne Makedonije.\nIz Spoljnotrgovinske komore navode da je struktura izvoznih tržišta ostala slična prošlogodišnjoj, s tim da je pad zabilježen na skoro svim tržištima, i to ravnomjerno distribuiran, počevši sa visokim procentima pada u periodu mart/april prošle godine, te se postepeno smanjujući do kraja septembra. Srna\nTagovi: pad izvozasektor metalske i elektro industrije\nBiH priprema poljoprivredni popis 2023, posljednji bio 1960.


politika - Penzin\n22.03.2017.22.03.2017. Magazin GodineSrbija\nNova srpska politička misao (NSPM) sprovela je istraživanje među najstarijom populacijom u Srbiji koje je pokazalo da su penzioneri u velikoj meri uz vlast. Istraživanje je sprovedeno od 18. do 25. februara 2017. godine, a na pitanja NSPM-a odgovorilo je 1.000 penzionera. Penzin prenosi tekst koji je, na osnovu ovog istraživanja, priredila redakcija Nedeljnika uz...\nMesec dana pred Božić, ministar bez portfelja Milan Krkobabić najavljuje još po 5.000 dinara za penzionere „za lepe uskršnje praznike koji nas očekuju“. Sećajući se ranije isplate penzija pred prošle izbore, sada znamo da će to „pred Uskrs“ biti zapravo 7. aprila na Blagovesti, možda čak i sutradan, u subotu (vidi Kalendar Penzina), da bi...\n06.12.2016.06.12.2016. DruštvoMagazin GodineSrbija\nBilo je u toj zemlji, u toj javnoj reči, u toj skupštini, svega i svačega, ali tog 5. decembra 2016. godine desilo se nešto što nikad nije – da se premijer ruga akcentu srpskog jezika. Rugajući se jednom akcentu zapravo se rugao svim, i celom srpskom jeziku, i narodu, i državi koja je na svim...


Početna » Vesti » XIII Međunarodni Poljoprivredni Sajam u Stopanji\nOvu manifestaciju do sada je posetilo više od 70.000 ljudi, dok je na izložbenom prostoru promovisano preko 500 brendova koji su u direktnoj vezi sa agrarnim sektorom. Sajam u Stopanji predstavlja jedan od najznačajnijih agrarnih događaja u Srbiji.\nOvogodišnji Sajam će se održati 25. novembra i ugostiti do 200 izlagača iz zemlje i inostranstva, a očekuje se da će manifestaciju videti preko 10.000 posetilaca u jednom danu. Najveći broj posetilaca tradicionalno će biti poljoprivrednici iz centralne Srbije, a ima i onih koji ovom prilikom pristižu i iz drugih delova zemlje i inostranstva.\nSajam se prostire na površini od 3.500 m2, od čega je 1.500 m2 zatvorenog i 2.000 m2 otvorenog i poluotvorenog prostora. Poljoprivredni sajam se organizuje sa željom da privuče što veći broj zainteresovanih strana i postane servis svima koji žele da se na ozbiljan način bave agrarnom delatnošću.\nNa ovogodišnjem skupu predstaviće se lokalne, nacionalne i međunarodne institucije. Posetioci će imati priliku da vide sve novitete iz oblasti:\nCilj Sajma je da čitav agrarni sektor dobije vetar u leđa i zauzme mesto koje mu zasluženo pripada.\nEdukacija poljoprivreda sajam Sajam poljoprivrede


2Find aplikacija za zaboravne - iRevolucija\n2Find aplikacija za zaboravne\nIzraelski biznismen Moši Jerušalmiju razvio je aplikaciju i uređaj pod nazivom 2Find koji opiminju zaboravne roditelje koji su ostavili decu ili ljubimce u automobilu.\nPre nekoliko godina on je ostavio u automobilu svog dvogodišnjeg sina, ali ga se ipak setio posle nekoliko minuta i dete je ostalo nepovređeno.\nKoristeći tehnologiju sličnu nanogicama za posmatranje zatvorenika, razvio 2Find-mali čip koji se može staviti na bebu, kućnog ljubimca ili na prtljag. U slučaju da postoji određena razdaljina između deteta i roditelja čip će poslati upozorenje na mobilni telefon.\n2Find je objavio video snimak oca koji ostavlja bebu u kolima dok razgovora preko mobilnog telefona. Minut kasnije dobija SMS koji ga podseća da je zaboravio na dete, pa se brzo vraća.Ako odgovora roditelja nema u roku od četiri minuta, aplikacija će poslati upozorenje svakome čije se ime nalazi na odredjenoj listi.\nTo drugo upozorenje ima zadatak da ukaže na opasnost ako roditelj ili osoba koja je sa detetom ima neki problem s mobilnim telefonom, ode na sastanak ili ostavi telefon u kancelariji. Takva tehnologija je razvijana tokom četiri godine i investitori su u nju uložili milion dolara, prenose mediji.\nIzvor: The Media Line/Beta\nPrethodni članakStigao Fabric – automatski digitalni dnevnik vašeg života\nSledeći članakMađarska: niži PDV na internet


Izvor: VOA, 21.Maj.2019, 14:13\nZvanični šampioni NBA lige Golden Stejt Voriorsi plasirali su se u finale plej-ofa petu godinu zaredom, pošto su u četvrtoj utakmici finala Zapadne konferencije posle produžetka pobedili Portland - 119:117, za ukupno 4-0 u seriji. Voriorsi su prvi tim od 1966. godine i legendarnih Seltiksa koje je predvodio Bil Rasel, koji je pet godina uzastopno stizao do velikog finala. Protiv boljeg iz serije Milvoki - Toronto, u kojoj Baksi trenutno vode 2-1, Golden Stejt će pokušati da osvoji četvrtu titulu u poslednjih pet sezona i treću zaredom. Bez obzira na to što u ovoj seriji nisu mogli da računaju na povređene Kevina Durenta i Demarkusa Kazinsa, a u četvrtoj utakmici ni Andrea Igudalu, zvanični šampioni imali su odgovor na sve pokušaje Blejzersa, kojki su u prethodnoj rundi eliminisali Denver Nikole Jokića, da produže seriju. Lideri domaćih Demijan Lilard (28 poena i 12 asistencija) i Si Džej Mekalum (26 poena, 7 asistencija) pružili su najbolje partije u finalu Zapada, a Majers Leonard (30 poena, 12 skokova) najbolju u karijeri, ali to nije bilo dovoljno. S druge strane dominirao je trio, uz Andrea Igudalu, najzaslužniji za prvu titulu ove ekipe, 2015. godine. Stef Kari je ubacio 37 poena, uz 13 skokova i 11 asistencija, "tripl-dabl" je ostvario i Drejmond Grin (18 poena, 14 skokova, 11 asistencija), dok je Klej Tompson završio sa 17 poena. Kari i Grin su prvi saigrači u istoriji NBA plej-ofa, koji su ostvarili "tripl-dabl" na istoj utakmici. Četvrta utakmica finala Istočne konferencije igra se u utorak uveče u Torontu.\nToronto izjednačio protiv Milvokija u finalu Istoka\nIzvor: RTS, 22.Maj.2019, 07:13\nKošarkaši Toronta pobedili su na svom parketu Milvoki bakse rezultatom 120:102 i izjednačili na 2-2 u finalnoj seriji Istočne konferencije. Toronto je tako nadoknadio zaostatak posle prve dve utakmice, pred povratak u Viskonsin na petu utakmicu. ...\n09:05: SUZAN JE ŠEFICA PREMIJER LIGE: Upoznajte NAJMOĆNIJU ŽENU U SVE...\n09:03: Oprez zbog mokrih kolovoza\n09:02: Mercator otvara prvu prodavaonicu bez radnika\n09:01: BUKTINJA U POLA NOĆI U Sarajevu izgorela vulkanizerska radnja (V...\n09:01: Kako prestati sa lošom ishranom i prejedanjem usled stresa?\n09:01: VIDEO: 1964 Alfa Romeo Giulia TZ\n09:00: MEŠTANIN BAČKE PALANKE ODUŠEVIO SRBIJU! POKLONIO AUTO PORODICI...\n09:00: Oborena biciklistkinja u Futoškoj ulici\n09:00: Deca „sve manje fizički aktivna“\n09:00: “Emirates” ulaže na Sokocu?\n09:00: Montenegro airlines nabavlja Embraer E195 do travnja (aprila) 202...\n09:00: Hrvatska će insistirati da Srbija kompenzuje potrošena sredstva...\n08:59: Trgovci oružjem zabranjena tema za režimske medije


Slavne ličnosti potpisale peticiju za oslobađanje Asanža\nOko 500 slavnih ličnosti i organizacija među kojima su režiser Oliver Stoun, kineski disident, umetnik Aj Vejvej, potpisalli su peticiju u kojoj se pozivaju London i Stokholm da vrate slobodu kretanja osnivaču Vikiliksa Džulijanu Asanžu.\nPeticija koju je u utorak objavio Vikiliks poziva britansku i švedsku vladu da poštuju preporuke panela UN koji je početkom februara zatražio oslobađanje Australijanca, ocenivši da se radi o "arbitrarnom zadržavanju".\n"Pozivamo Švedsku i Veliku Britaniju da poštuju obavezujuću prirodu konvencija o ljudskim pravima na kojima je ova odluka zasnovana" i da vrate Džulijanu Asanžu "slobodu kretanja", pišu potpisnici ovog teksta.\nMeđu njima su britanska kreatorka Vivijen Vestvud, ekolog i evroposlanica Eva Džoli, ali takođe španska radikalna levičarska partija Podemos, francuski sociolog Edgar Moren, bivši grčki ministar finansija Janis Varufakis, kao i iranska dobitnica Nobelove nagrade za mir Širin Ebadi.\nAsanž se već tri godine nalazi u ambasadi Ekvadora u Londonu, pošto je Švedska tražila njegovo izručenje zbog navodnih seksualnih napada.\nŠvedske vlasti žele da ispitaju Asanža zbog navodnog seksualnog napada 2010. godine u toj zemlji. Asanž negira optužbe, a u junu 2012. godine je tražio politički azil u ambasadi Ekvadora u Londonu kako bi izbegao izručenje Švedskoj. Asanž veruje da bi ga Švedska izručila SAD, gde se suočava s optužbama zbog objavljivanja hiljada tajnih dokumenata američkih vlasti na svom sajtu.


Meridianbet | Uslovi korišćenja\nUčesnik u internet klađenju može biti svako lice koje registruje svoj korisnički nalog u skladu sa Zakonom, uslovima i pravilima igre na stranici meridianbet.rs. Učesnik može registrovati samo jedan nalog na stranici priređivača, te priređivač zadržava pravo da u slučaju prepoznavanja više korisničkih naloga sa identičnim matičnim podacima, sve osim najstarijeg naloga obriše i poništi sve transakcije i opklade postavljene sa tih naloga. Učesnik ne može plasirati više puta istu opkladu, odnosno opkladu sa istom pojedinačnom selekcijom, a u slučaju da to učini, Priređivač može sve opklade osim prve poništiti.\nPriređivač zadržava pravo da u bilo koje vreme (uključujući i vreme posle zaključivanja opklada) odbije ili poništi, bilo koju opkladu ili deo opklade ukoliko u svom diskrecionom pravu zaključi da postoji dogovor između različitih učesnika ili sprega između njihovih korisničkih naloga. Priređivač zadržava pravo da pokrene pravni postupak protiv istih učesnika.\nU skladu sa visokim standardima bezbednosti kojih se pridržavamo, isplata dobitaka vrši se samo lično, vlasniku naloga. Ukoliko povlačite novac online neophodno je da dokažete svoj identitet slanjem dokumenata i na taj način verifikujete svoj nalog.\nZa verifikaciju Vašeg naloga potrebno je da nam pošaljete sliku jednog važećeg dokumenta kao što je pasoš ili lična karta. Ukoliko posedujete dokument sa čipom potrebno je da nam dostavite očitanu kopiju dokumenta, dok je u suprotnom dovoljno da nam pošaljete obe strane Vaše lične karte.Takođe nakon isteka važećeg dokumenta, potrebno je da dostavite sliku novog važećeg dokumenta. Priređivač zadržava pravo da u bilo kom trenutku od Vas traži da dostavite fotografiju svog lica (selfie) pored kog držite jasno vidljiv lični dokument sa slikom.


Oporavak investicione aktivnosti na kraju nedelje\nTanjug 16. jula 2021. 17:42\nUkupan promet na trgovanju iznosio je 21,6 miliona dinara (preko 183,6 hiljada evra).\nIndeks BELEX 15 je skliznuo za dodatnih oko 0,1 posto na 768,43 poena, povećavši gubitak na nedeljnom nivou na minus 0,7 procenata, dok je BELEXlajn zabeležio minimalan pad na 1.635,76 poena, a u odnosu na prošlu sedmicu je slabiji za 0,8 odsto.\nNaftna industrija Srbije je, sa prometom od 16,6 miliona dinara, bila ubedljivo najtrgovanija akcija danas, pri čemu se zadržala na cenovnom nivou od 595 dinara.\nMetalac iz Gornjeg Milanovca je, uz pad cene akcije od 0,6 odsto na 1.878 dinara, ostvario trgovanje u vrednosti 2,6 miliona dinara, dok je preferencijalna akcija duvanske industrije „Filip Moris“ jedina registrovala porast od oko 0,1 posto na 7.206 dinara, uz realizaciju od nepunih 1,4 miliona dinara.\n„Dunav osiguranje“ je isprometovano za skoro 0,7 miliona dinara po nepromenjenoj ceni od 3.630 dinara, a akcijama Energoprojekt holdinga trgovano je u iznosu od 0,1 milion dinara po ceni od 315 dinara, istoj kao u četvrtak.\nAktivnost na MTP tržištu je bila slaba.\nStrani investitori su u ukupnom prometu na tržištu akcija imali skroman udeo od 4,32 posto, u kupovini 8,63 procenta, a u prodaji nisu učestvovali.


Bolesni ostali bez adekvatne zaštite\nKOSOVSKA MITROVICA - Milan Ivanovic je jedini specijalista pneumoftiziolog, ne samo u Kosovskoj Mitrovici vec i na Kosmetu, pa je pacijentima obolelim od tuberkuloze i raka pluca koji se lece na Odeljenju za plucne bolesti u mitrovackoj bolnici uskraceno adekvatno lecenje, upozoravaju clanovi kolegijuma lekara Zdravstvenog centra u Kosovskoj Mitrovici.\nSvi radnici Zdravstvenog centra garantuju da je dr Milan Ivanovic lažno optužen i atak na njega doživljavaju kao pritisak na sve Srbe koji su ostali na Kosovu i Metohiji, rekao je nacelnik Internog odeljenja dr Selimir Kalicanin, na današnjoj konferenciji za novinare, i apelovao na Štajnera da povuce lažnu optužnicu i "omoguci nam u ime casti i poštenja da slobodno živimo".\nI ostali clanovi Kolegijuma lekara Zdravstvenog centra u Kosovskoj Mitrovici izražavaju ogorcenje pokušajem hapšenja svog kolege i humaniste i od Srpskog lekarskog društva ocekuju pokretanje inicijative za zaštitu ljudskih i gradanskih prava dr Ivanovica.\n- Podržavamo inicijativu Ministarstva zdravlja za sprecavanje korupcije medu zdravstvenim radnicima, ali isto tako ocekujemo zaštitu i energicnu akciju kada je u pitanju lažno osumnjiceni dr Ivanovic.\nClanovi Kolegijuma lekara još jednom zahtevaju aktivno i energicno ukljucivanje države Srbije u rešavanju sudbine srpskog naroda na Kosmetu i apeluju na Srpsku pravoslavnu crkvu i Srpsku akademiju nauka da se oglase povodom poslednjih dogadaja na Kosmetu (pokušaj hapšenja dr Milana Ivanovica i privodenje u Unmik policiju igumanije Efrosimije).


Potpisan protokol o saradnji izmedju Kompanije "Dunav osiguranje", JP Pošta Srbije, Telekom Srbija a.d i Banke Poštanska štedionica - Dunav Osiguranje\nBy Duško Ćurić\t14.04.2021 15 априла, 2021 Vesti\n„U razvijenim evropskim zemljama praksa kojim se osiguranje približava klijentima preko banaka, kao i preko poštanskih operatera i preko telekomunikacija, odavno je primer dobre prakse i jedan od načina na koji se delatnost osiguranja razvija kroz sve segmente privrede. Cilj potpisivanja današnjeg Protokola o saradnji jeste jačanje međusobnih aktivnosti, kojima bi kompanije potpisnice približile svoje delatnosti svim građanima i na taj način doprinele razvoju ekonomskog ambijenta naše zemlje“, izjavila je predsednica Izvršnog odbora Kompanije Dunav osiguranje, Ivana Soković.\nPotpisivanjem Protokola, rukovodioci najznačajnijih privrednih institucija u zemlji, Ivana Soković, predsednica Izvršnog odbora Kompanije Dunav osiguranje, Zoran Đorđević, v.d. direktora JP Pošta Srbije, Bojan Kekić, predsednik Izvršnog odbora Banke Poštanska štedionica, Vladimir Lučić, generalni direktor Telekoma Srbija, formalizovali su dugogodišnju saradnju ove četiri kompanije i postavili okvire za različite oblike zajedničkog delovanja.\nVišegodišnje partnerstvo koje Kompanija Dunav osiguranje ima sa stranama potpisnicima, predstavlja temelj daljeg razvoja i produbljivanja bilateralne i multilateralne saradnje, koja se ogleda u zajedničkim projektima koje će Kompanija nastaviti da aktivno realizuje sa svojim partnerima i u narednom periodu.


Izveštaj je izrađen na osnovu ankete u kojoj je učestvovalo hiljadu čelnika iz kompanija koje imaju "pametne fabričke inicijative", navodi CNBC.\nInstitut je "pametne fabrike" opisao kao "digitalne platforme i tehnologije" koje imaju za cilj da postignu "značajna poboljšanja produktivnosti, kvaliteta, fleksibilnosti i usluge".\nU saopštenju koje prati objavljeni izveštaj, institut navodi da će se finansijski uspon realizovati kroz "povećanje produktivnosti, poboljšanje kvaliteta i tržišnog udela".\nU studiji se ističu neki od primera napretka u tom sektoru koji su zabeleženi u poslednjih nekoliko godina. Tako je, na primer, utvrđeno da ove godine 68 odsto organizacija realizuje "pametne fabričke projekte" u poređenju sa samo 43 odsto u 2017. godini.\nTakođe se ukazuje na značaj 5G - pete generacije mobilnih mreža, koja bi trebalo da postane "ključni pokretač pametnih fabričkih inicijativa". Kada je u pitanju usvajanje koncepta "pametnih fabrika", Kina, Nemačka i Japan prednjače u tome, a prate ih Južna Koreja, Sjedinjene Države i Francuska.


SNS nastavlja kampanju lažnim optužbama - Demokratska stranka\nSNS nastavlja kampanju lažnim optužbama\nIscrpljujući sve iz arsenala nedemokratskih pritisaka na legalno izabrane većinskom voljom građana rukovodstvo opštine Paraćin, od nerealnih zahteva, neodobrenih skupova do primoravanja ljudi da u njima učestvuju, SNS je počeo medijsku kampanju etiketiranja čelnika.\nNa meti orkestriranih napada našao se Saša Paunović, potpredsednik DS, kome se ne oprašta iskazana hrabrost, doslednost, energičnost i uspešnost. Danas su posegnuli u svom već korišćenom scenariju degradacije protivnika i za temom na koju je javnost osetljiva. Deca, humanitarna pomoć i dobrotvorne aktivnosti moraju ostati izvan zone dnevne politike, ako se želi sačuvati etika. Međutim, principijelnost i poštovanje ne važe kada su interesi SNS model na osnovu koga se dezinformacije prave.\nOni operišući neistinama dovode u pitanje stvarnu iskrenost i dobre namere časnih ljudi. Umesto, novca i energije koja se ulaže u kompromitaciju ličnosti i dela političkih protivnika, ponajviše Saše Paunovića, pozivamo SNS da vrati svima samo deo onoga oduzetog u proteklih sedam godina njihove štetočinske vlasti.


Sivić: Spremni smo za Italiju\nBeta 12. novembra 2015. 11:10\nSelektor mlade fudbalske reprezentacije Srbije Tomislav Sivić rekao je danas da je njegova ekipa spremna da u utakmici protiv Italije ponovi dobre igre iz prethodnih mečeva u kvalifikacijama za Evropsko prvenstvo.\n„Uradili smo dobru analizu načina igre italijanske reprezentacije i sada je sve na momcima. U ekipi vlada dobro raspoloženje, igrači su motivisani da protiv Italije potvrde ono što su učinili protiv Litvanije i Andore“, rekao je Sivić za sajt Fudbalskog saveza Srbije.\nMlada reprezentacija Srbije će sa liderske pozicije u grupi sutra u Novom Sadu dočekati selekciju Italije u utakmici druge kvalifikacione grupe za Evropsko prvenstvo u Poljskoj 2017. godine.\n„Spremno dočekujemo Italiju. Jedino je neizvesno učešće Miloša Pantovića, koji vuče povredu. Naš medicinski tim, međutim, radi na njegovom oporavku, pa se nadamo da će i on biti u kombinaciji“, naveo je Sivić.\nSelektor Srbije je rekao da on i njegovi saradnici imaju jasnu viziju kako treba da se igra protiv Italije.\n„Radili smo na taktičkim detaljima koji su bili inspirisani načinom igre Italije. Fudbalere smo do detalja upoznali sa onim što ih sutra čeka na Karađorđu… četiri dana posle meča sa Italijom, Srbiju očekuje i duel protiv Slovenije. Mi smo našu pažnju fokusirali na Italiju, iako znamo da je i Slovenija ozbiljan protivnik“, rekao je Sivić.\nSrbija i Italija imaju po tri pobede iz isto toliko utakmica, odnosno po devet bodova. Isti broj bodova ima i Irska, ali iz četiri utakmice, kao i Slovenija koja je do sada odigrala pet mečeva.\nNa Evropsko prvenstvo plasiraće se pobednici grupa, dok će četiri najbolje drugoplasirane reprezentacije iz svih devet grupa igrati baraž za još dva mesta na prvenstvu.\nUtakmica Srbije i Italije biće odigrana sutra od 18.30 u Novom Sadu.\nIma 70 miliona evra, a svi u čudu gledaju šta vozi slavni fudbaler…


Stefanović: Nastavićemo da edukujemo najmlađe kako da budu što bezbedniji i sigurniji u saobraćaju\nPotpredsednik Vlade Republike Srbije i ministar unutrašnjih poslova dr Nebojša Stefanović istakao je danas će Ministarstvo unutrašnjih poslova u saradnji sa Agencijom za bezbednost saobraćaja i školama nastaviti da edukuje najmlađe kako da budu što bezbedniji i sigurniji u saobraćaju.\nStefanović je danas prisustvovao izvođenju predstave „Pažljivko“ za đake prvake u Osnovnoj školi „Ivan Goran Kovačić“ u Beogradu.\n„Mališani kroz predstavu mogu na kreativan način da čuju šta je najvažnije što treba da znaju iz oblasti bezbednosti u saobraćaju, dok će ih kroz predmet Osnovi bezbednosti dece policijski službenici naučiti što mogu da urade da budu potpuno sigurni kada se prevoze kao putnici automobilima, kada su na ulici, na putu od kuće do škole i u svim drugim situacijama“ rekao je Stefanović, koji je istakao da je veoma zadovoljan pozitivnom reakcijom mališana.\nOn je takođe istakao da će policija i u narednom periodu nastaviti sa intenzivnim radom, odnosno prisustvom i intenzivnom kontrolom brzine kretanja i poštovanje saobraćajnih propisa u blizini škola.\n„Zadovoljan sam što smo uz intenzivan rad i kroz različite preventivne akcije postigli da u blizini naših škola nema nastradale dece i da vozači poštuju ograničenje brzine kretanja“ rekao je ministar.\nPoželevši mališanima srećan polazak u školu, Stefanović je im je poručio da je policija tu zbog njih, da policajcima uvek mogu da se obrate, jer su tu da se staraju o njihovoj bezbednosti i sigurnosti i da im budu pravi prijatelji kada god zatreba.\nDirektor Agencije za bezbednost saobraćaja Jasmina Milošević ukazala je da je početak školske godine period kada je povećan rizik od stradanja dece u saobraćaju u svojstvu pešaka.\n„U cilju prevencije i edukacije i ove godine Agencija za bezbednost saobraćaja svakom đaku prvaku poklanja besplatnu knjigu „Pažljivkova pravila u saobraćaju“ i nastavljamo da zajedno sa Ministarstvom unutrašnjih poslova obilazimo škole širom Srbije sa predstavom „Pažljivko“, rekla je Milošević.\nOna je podsetila da deca u saobraćaju najviše stradaju u svojstvu putnika.\n„Iskoristila bih ovu priliku da podsetim roditelje da su prevashodno oni ti koji deci trebaju biti promoteri bezbednog ponašanja u saobraćaju, da obavezno bezbedno prevoze svoju decu i koriste sve zaštitne sisteme“, istakla je Milošević.


SLETEO AVION IZ TURSKE SA MEDICINSKOM OPREMOM, u Srbiju stigao VREDAN TOVAR! - Informer\nNa beogradski aerodrom "Nikola Tesla" danas oko 10.30 je sleteo avion kojim je dopremljena medicinska pomoć Srbiji iz Turske.\nTurska je u cilju pomoći u borbi protiv koronavirusa, odlukom predsednika te zemlje Redžepa Tajipa Erdogana poslala medicinsku pomoć za zemlje koje su to zatražile.\nPomoć je prvo isporučena Srbiji, navodi se na sajtu agencije Anadolija.\nAvion koji je dopremio pomoć na aerodromu su dočekali ministar odbrane Aleksandar Vulin i ambasador Turske u Srbiji Tanžu Biglič.\nAleksandar Vulin se zahvalio na pomoći predsedniku Turske Redžepu Tajipu Erdoganu i naglasio da će Srbija umeti da pamti ko joj je pomogao.\nSrbija Avion pomoć Aleksandar Vulin ministar odbrane Redžep Erdogan testovi medicinska oprema Korona koronavirus


Željko i Jovana – venčanje na jesen\nŽeljko Joksimović nije oduševljen Čolinim radom\nAktuelno, Psssttt....Trač, Zabava — By taty on July 19, 2010 4:24 pm\nŽeljko Joksimović i Jovana Janković venčaće se u septembru, nakon povratka sa Maldiva, piše “Kurir”.\nNjih dvoje će za nekoliko dana krenuti na romantično putovanje na Maldive, gde će proslaviti dvogodišnjicu veze, a nakon povratka kući jedno drugome će se zakleti na večnu ljubav. Željko će zaprositi Jovanu baš na dvogodišnjicu veze, a venčaće se po povratku u Srbiju.\nŽeljko i Jovana\nDogovor je da se ceremonija venčanja održi sredinom septembra, a sigurno je da neće praviti veliku svadbu, već samo svečani ručak za najbližu rodbinu i prijatelje.\nInače, par je otpočeo vezu 2008. godine, u vreme kad su zajedno vodili Evroviziju u Beogradu. Bez obzira na to što su oboje bili u dugim vezama, emocije između njih bile su toliko jake da su ostavili tadašnje partnere i započeli romansu, koju će uskoro krunisati brakom, navodi “Kurir”.\nTags: estrada, Jovana i Željko prave svadbu na jesen, Jovana Janković, kompozitor, muzičar, najnoviji tračevi, pevač, trač, tračarenje, tračevi, voditeljka, Željko i Jovana - venčanje na jesen, Željko i Jovana venčaće se u septembru, Željko Joksimović, Željko Joksimović i Jovana Janković putuju na Maldive\nPotrebno: 200 gr mlevenih oraha 100 gr čokolade 100 gr kristal šećera belance ušećerene višnje Priprema: Pomešati orahe sa rendanom...


Sajber hronika, 06.06.2017, 00:30 AM\nPoljska policija u saradnji sa policijama Hrvatske, Nemačke, Rumunije i Švedske, kao i sa Europolovim Evropskim centrom za sajber kriminal (EC3), razbila je organizovanu kriminalnu mrežu osumnjičenih za platne prevare i pranje novca.\nPolicijska akcija Operacija MOTO trajala je tri dana, od 29. do 31. maja, a rezultirala je hapšenjem devet osumnjičenih uključujući i šefa kriminalne mreže, kao i pretresom 25 stanova u Poljskoj.\nUhapšeni su na internetu reklamirali automobile, kao i građevinske mašine i poljoprivrednu mehanizaciju, ali nikada nisu isporučili ništa od toga kupcima koji su uplaćivali avans.\nNjihovi oglasi mogli su se naći na brojnim internet platformama za trgovinu. Kriminalna mreža bila je aktivna od januara 2015. do momenta kada je usledilo hapšenje. Oko 1000 ljudi je prevareno, a procenjuje se da je ukupna šteta koju su pretrpele žrtve najmanje 2,5 miliona evra.\nDa bi bili ubedljiviji, kriminalci su kupovali mala legitimna i renomirana preduzeća. Online oglasi bili su povezani sa aktivnostima ovih firmi. Novac koji su kriminalci dobijali od žrtava bi zatim prolazio kroz mrežu pomagača (money mules) koji su podizali novac sa bankomata u Poljskoj, Hrvatskoj ili Češkoj.\nPolicija je od uhapšenih zaplenila na desetine laptopova, mobilnih telefona, automobila, kao ostale imovine vredne najmanje 350000 evra. Istraga još uvek traje, a uskoro se očekuju i nova hapšenja.\nNeki članovi grupe su uključeni i u druge oblike organizovanog kriminala, kao što je švercovanje cigareta i alkohola.\nEuropolov EC3 je podržao ovu operaciju organizovanjem sastanka krajem aprila u svom sedištu u Hagu, na kome su Poljska, Hrvatska, Švedska, Nemačka i Rumunija razmenile informacije koje su imale.\nPoljski i hrvatski istražitelji kao i oficiri za vezu dogovorili su se o daljoj akciji koja će zavisiti od kretanja vođa kriminalne mreže i njenih članova.\nŠef Europolovog Evropskog centra za sajber kriminal Stiven Vilson pohvalio je poljsku policiju i evropske policije zato što su uspele da suzbiju aktivnosti sofistcirane grupe koja je koristila složene metode za zloupotrebu elektronskih platnih sistema. On je rekao da je ovo još jedna jasna poruka sajber kriminalcima da su nadležne institucije zajedno u borbi protiv međugraničnog sajber kriminala, i da će kriminalci biti uhvaćeni.


Senićeva brani boje Srbije u kvalifikacijama za Vinter kup Evrope | InfoKG - Mesto gde se informišem\nSenićeva brani boje Srbije u kvalifikacijama za Vinter kup Evrope\nPetak, 01 Februar 2019 11:00Autor: InfoKGFoto: Privatna arhiva\nKragujevačka teniserka Natalija Senić, drugu godinu zaredom, braniće boje reprezentacije Srbije do 16 godina u kvalifikacionim mečevima za Vinter kup Evrope.\nSenićeva će sa Fatmom Idrizović i Nikol Paleček predstavljati Srbiju na turniru B grupe, koji se održava od danas do nedelje, 3. februara u Lozadi u Portugalu. Naše teniserke će odmeriti snage sa selekcijama Francuske, Izraela, Italije, Luksemburga, Slovenije, Španije i Portugala.\nU finalni turnir plasiraće se po dve najbolje reprezentacije iz svake od četiri kvalifikacione grupe. Finalni turnir biće održan od 15. do 17. februara u Brestu, u Francuskoj.


BalkanMagazin :: ŠTEDNJA STRUJE OČUVALA SISTEM\nŠTEDNJA STRUJE OČUVALA SISTEM\nsreda, 15. februar 2012 04:07\nBeograđani potrošili manje tri miliona kilovatčasova električne energije poslednjih par dana. Kada temperatura stigne u "plus" očekuje se uobičajeno funkcionisanje\nPotrošnja električne energije u Beogradu opala je poslednjih dana za više od tri miliona kilovata električne energije - na 34,414 miliona kilovatčasova. Istovremeno, smanjeno je i vršno opterećenje koja sada iznosi 1.532 megavata, a većih kvarova i ispada iz sistema, i pored rekordne potrošnje, nije bilo.\nSistem je, kako kažu u PD "Elektrodistribuciji Beograd", stabilan, ali i dalje preopterećen zbog čega i dalje apeluju na građane da smanje potrošnju koja je do pre neki dan dostizala rekordnih 37,850 miliona kilovat časova.\n- Uštede su ostvarene prvenstveno zahvaljujući merama Vlade Srbije, odnosno isključenju tridesetak firmi koje nisu neophodne za život stanovništva, skraćenju rada javne rasvete, produženom školskom raspustu i drugo - kaže za "Novosti" Sandra Alagić, PR "EDB".\nUšteđeno je, prema njenim rečima, ukupno 8,2 posto električne energije, ali građani nisu značajno doprineli tome.\n- Na ovim temperaturama, bile one -15 ili minus pet, ne možemo očekivati da će neko ko se greje na struju značajno smanjiti potrošnju - kaže Alagićeva, i dodaje da se veće uštede na tom planu mogu očekivati tek kada temperatura bude iz nad nule.\nS druge strane, moguće je kako kaže naša sagovornica, da se štedi na drugi način, isključenjem nepotrebnih sijalica, ne dogrevati se ako postoji centralno grejanje...\nIz "Beogradskih elektrana" poručuju da je sistem prilagođen trenutnoj situaciji i da funkcioniše bez problema.Kvarova na postrojenjima ili mreži nije bilo, a i dalje rade u režimu u kome isporučuju mnogo više toplotne energije nego što je to uobičajeno. Odnosno, umesto 21 stepena, prema predlogu gradonačelnika Dragana Đilasa, stanovi bi trebalo da budu zagrejani na 24 stepeni.\nApelu za štednju struje priključio se i TC "Delta siti" smanjenjem potrošnje za 30 odsto. Isključeno je napajanje električnom energijom bilborda, dekorativnog osvetljenja, reklamnih svetala i LED ekrana, dok je osvetljenje unutar centra i u garaži smanjeno na minimum dovoljan za funkcionisanje. U periodu kada je zatvoren "Delta siti" - od 22 do 10 časova jujutru, smanjenje potrošnje iznosi 50 odsto jer su ostavljena samo svetla neophodna za slučaj opasnosti.


I dalje ćemo gledati "Jelen" Super ligu - Sportske.net\nI dalje ćemo gledati "Jelen" Super ligu\nZajednica superligaša Srbije danas je produžila saradnju sa Apatinskom pivarom, te će domaće fudbalsko prvenstvo i u naredne tri godine nositi naziv Jelen Super liga.\nJSL - "Davljenici" uhvatili slamku, Radnički prežaljenJSL - "Davljenici" uhvatili slamku, Radnički prežaljenJSL - "Davljenici" uhvatili slamku, Radnički prežaljenJSL - "Davljenici" uhvatili slamku, Radnički prežaljenJSL - "Davljenici" uhvatili slamku, Radnički prežaljen\nSaradnja koja traje već četiri godine nastaviće se i u naredne tri, pošto su Zajednica superligaša i Apatinska pivara danas potpisale novi ugovor.\nPredsednik Zajednice superligaša Branimir Babarogić na Apatinsku pivaru gleda kao na "pouzdanog partnera".\n"Apatinska pivara je u predhodnom periodu bila izuzetno korektna, poslovna i ispunjavala sve svoje obaveze prema Superligi i njenim klubovima. Siguran sam da će tako biti u narednom periodu i da će nova saradnja doprineti daljoj afirmaciji i kvalitetu našeg fudbala", istakao je on.\nI direktor marketinga Apatinske pivare, Slobodan Srećković, nije krio zadovoljstvo produžetkom saradnje.\n"Ovom saradnjom Apatinska pivara nastoji da ulaganjem u najjače domaće fudbalsko takmičenje doprinese daljem razvoju sporta i novih snaga domaćeg fudbala, koji će jednog dana igrati i za boje nacionalnog tima naše zemlje", rekao je Srećković, a prenosi Mondo.


Kupuju se dva aviona za 50 miliona evra\nBEOGRAD - Generalni direktor "Jat ervejza" Nebojša Starčević izjavio je da ta aviokompanija planira da u 2007. godini smanji broj radnika, linija i predstavništava u inostranstvu i da osveži flotu nabavkom dva mala aviona.\nOn je dodao da, međutim, neće biti ekstremnog smanjenja broja zaposlenih, ali je podsetio da flotu sa 14 aviona, koliko će "Jat" koristiti ove godine, prema svetskim standardima, opslužuje 1.000 radnika, a ne 1.700 koliko trenutno ima srpski avioprevoznik.\nStarčević je u intervju za Betu naveo i da je planom za ovu godinu predviđena i nabavka dva mala aviona, do 70 mesta, ukupne vrednosti od oko 50 miliona dolara.\nOn je izrazio očekivanja da će vlada dati saglasnost za tu nabavku koja se čeka od oktobra 2006, pošto je "Jat" obezbedio otplatu aviona kroz finansijski lizing ne tražeći od države ni kredit ni garanciju za taj posao.\n"Nesporno je da je 'Jat ervejzu' neophodna obnova flote. Kompanija sa avionima koje trenutno ima može da saobraća još tri do četiri godine, a posle toga poslovanje će postati potpuno nerentabilno", ocenio je Starčević.\nOn je još rekao da bi do februara trebalo da bude završena izrada strateške studije o poslovanju aviokompanije do 2010. godine, koju rade njeni stručnjaci. Razvoj kompanije i ostvarenje plana, naglasio je Starčević, zavisiće i od stava države prema "Jat ervejzu", odnosno da li će se vlada odlučiti za brzu privatizaciju, strateško partnerstvo ili će zadržati u državnom vlasništvu 100 odsto kapitala.\n"Privatizacija i strateško partnerstvo 'izlaz' su za 'Jat'", ocenio je generalni direktor srpske aviokompanije, dodajući da je poslovodstvo učinilo prve korake ka pronalaženju partnera ugovaranjem saradnje sa indijskom avio-kompanijom "Er Indija".\nOn je podsetio da su krajem decembra 2006. godine "Jat ervejz" i "Er Indija" potpisali Pismo o namerama za osnivanje zajedničke kompanije, čije će sedište biti u Beogradu.\n"Planovi o strateškom partnerstvu 'Jata' i 'Er Indije' za formiranje kompanije u mešovitom vlasništvu trebalo bi da se finalizuju u narednih par meseci", kazao je Starčević, ali nije precizirao koja će aviokompanija imati većinski udeo.\nOn je dodao i da je u okviru saradnje sa "Er Indijom" planirano i školovanje indijskih pilota u Srbiji, komercijalna saradnja za letove u Sjedinjene Američke Države i Kanadu, preko Beograda, kao i obnova "Jatove" flote. "Oformljena su dva stručna tima koja bi u roku od 30 dana trebalo da preciziraju plan te saradnje i upute ga srpskoj i indijskoj vladi na saglasnost, pošto su obe aviokompanije u državnom vlasništvu", kazao je direktor "Jat ervejza".


Dokumenti otkrivaju da je elita planirala da neutrališe Marin le Pen | WebTribune\nHome IZA OGLEDALA Dokumenti otkrivaju da je elita planirala da neutrališe Marin le Pen\nNedavno objavljeni dokumenti otkrivaju da je francuska elita planirala da neutrališe Marin le Pen u slučaju da osvoji francuske predsedničke izbore u maju.\nKako navodi L’Obs, mala tajna grupa ministara, načelnika štaba i visokih državnih službenika su smislili plan da učine Le Penovu nemoćnom i nesposobnom da napusti Evropsku uniju ukoliko bi pobedila Makrona.\nFrancuski establišment se plašio da ako Marin le Pen pobedi, vizija njihovog Novog svetskog poretka za budućnost Evrope bi ostala u rasulu, prenose francuski mediji.\nOvaj časopis je rekao da je plan bio usmeren na sprečavanje građanskih nemira i “zamrzavanje“ političke situacije sazivanjem parlamenta na hitnu sednicu i zadržavanje odlazećeg premijera u kancelariji.\nBritanski mediji izveštavaju: Policija i obaveštajne službe su posebno bili zabrinuti zbog opasnosti od “ekstremnog nasilja“ od uglavnom levičarskih demonstranata u slučaju pobede Le Penove, jer bi se zemlja našla “na ivici haosa.“\nČak i pre prvog kruga glasanja 23. aprila, poverljiva beleška sačinjena, od strane obaveštajnih službi, objavila je da “bez izuzetka, svaka lokalna javna uprava bezbednosti je izrazila zabrinutost,“ izvestio je Le Parisien.\nOd regionalnih policijskih šefova je 21. aprila zatraženo da detaljno razrade svoje planove za kontrolu i raspoređivanje mase, preneo je L’Obs. Pod francuskim tekućim vanrednim stanjem, više od 50.000 policajaca i žadarma i 7.000 vojnika su već bili na dužnosti.\n5. maja, dva dana pre drugog kruga u kom je Makron osvojio 66% naspram 34% Le Penove, direkcija državne bezbednosti je upozoriola u drugoj belešci da su demonstranti bili spremni da upotrebe “vatromete, minobacače i zapaljive bombe.“\nStrahovi od političke nestabilnosti ako anti-imigracioni, antievropski lider Nacionalnog fronta bude izabran, bili su podjednako akutni. Iako su kasnije negirao da je to rekao, francuski mediji su izvestili pre izbora da ako pobedi Le Penova, socijalistički premijer Bernar Kaznev će ostati na dužnosti barem do parlamentarnih izbora.\nFrancuski ustav ne obavezuje premijera da podnese ostavku kada se izabere novi predsednik. Prema Članu 8, “predsednik imenuje“ premijere – ali samo ih parlament može ukloniti iz kancelarije, putem glasanja o nepoverenju.\nLe Penova bi, u principu, mogla da se pozove na Član 16 Ustava, koji pruža predsedniku “izvanredne ovlašćenja“ u iznimnoj hitnosti. Ali, bez parlamentarne većine ne bi mogla da imenuje novog premijera.


Vesti online / Vesti / Svet / "Podržaću Hilari, Tramp je katastrofa"\n"Podržaću Hilari, Tramp je katastrofa"\nSenator Berni Sanders još jednom se založio za izbor Hilari Klinton za predsednicu SAD, istakavši da je Donald Tramp katastrofa za SAD.\nBerni Sanders je bio najveći protivnik Hilari Klinton, a sada je hvali\nNesuđeni kandidat Demokratske stranke i čovek koji je bio najveći protivnik bivše državne sekretarke, kaže da je sada njegov posao da podrži svoju suparnicu.\n- Želim da ljudi glasaju po svojoj savesti, ali mislim da su ovo veoma važni izbori. Mislim da bi Donald Tramp bio katastrofa za ovu zemlju. Ako pogledate probleme koji pogađaju obične ljude, da li to bilo povećanje minimalne plate, da li obnova naše infrastrukture, da li proširenje zdravstvene nege, da li reforme školstva, nema govora, Klontonova je daleko superiorniji kandidat - rekao je Sanders.\n* "Histerija Klintonove prema Moskvi je neviđena"\n* Tramp besan: Dokle će "Gugl" da pomaže Hilari Klinton?\nDodao je i da Tramp u kampanji deli ljude, da napada i ponižava žene svakog dana.\n- Ne mislim da je to kandidat koga želimo da izaberemo za predsednika. Vidite, ja imam sedmoro unučadi, četvoro dece, ne želim da oni rastu pod Trampom kao predsednikom. Ako me pitate da li bih se radije kandidovao za predsednika, rekao bih da da, ali sam izgubio i sada moram da uradim sve da Klintonova bude izabrana za predsednika - rekao je Sanders.\nSVET Tramp bi da Ameriku ujedini sa Rusijom\nSVET Americi prete teroristički napadi uoči izbora?\nSVET Evo šta Nemci poručuju Amerima pred izbore!


Pošto se otkazivanjem remete planovi gostiju i narušava pouzdanost u Airbnb-ovoj zajednici, domaćini treba da realizuju sve potvrđene rezervacije. Ako domaćin otkaže rezervaciju, snosiće sledeće posledice, osim kako je opisano u nastavku. Ako domaćin iz bilo kog razloga ne može da realizuje rezervaciju, on je dužan (a ne gost) da je otkaže blagovremeno da bi gost mogao da koriguje svoje planove.\nKada možete biti pošteđeni posledica\nAko otkažete potvrđenu rezervaciju, naplatićemo vam naknadu. Tu naknadu vam obično odbijemo od prve isplate posle otkazivanja. Iznos odbitka zavisiće od toga kada ste prihvatili rezervaciju i koliko ste je dana pre dolaska otkazali:\nNaknada za otkazivanje neće biti naplaćena ako ste realizovali bar 10 uzastopnih rezervacija bez otkazivanja ili u određenim drugim okolnostima.\nAko otkažete potvrđenu rezervaciju, kalendar bi mogao da vam bude blokiran, u kom slučaju nećete moći da prihvatite drugu rezervaciju koja se preklapa sa otkazanom rezervacijom.\nDa biste očuvali status superdomaćina, morate da nastavite da ispunjavate uslove za superdomaćine tokom svakog perioda procene, u šta spada održavanje stope otkazivanja od najviše 1%.\nPosledice navedene u ovom članku potencijalno ne važe u određenim, ograničenim okolnostima. Saznajte više o tome kada se posledice ne primenjuju.\nRecimo da vam samo treba spokoj pre rezervisanja, a možda morate i da otkažete odmah. Saznajte kako da nađete pravila otkazivanja koja važe …


Jakobsen: "Nemoguće je parirati Ronaldu" - Sportske.net\nOdbrana Kopenhagena naći će se na velikim iskušenjima u sredu uveče, kada danski klub gostuje vicešampionu Španije u okviru drugog kola grupne faze Lige šampiona.\nLarsu Jakobsenu pripao je najteži posao jer će morati da čuva Kristijana Ronalda. Jakobsen sumnja da će sam imati bilo kakve šanse protiv Portugalca te najavljuje dvostruku markaciju brznogog napadača Real Madrida.\n"Jako retko se susrećem sa napadačem koji je viši, brži, jači, tehnički bolje potkovan i bolji u skok igri od mene. Jednostavno ne mogu da pariram Ronaldu. Nije to samo moj problem, nijedan defanzivac sam ne može da izađe na kraj sa njim. Potrebna su vam barem dvojica a kako vreme odmiče vidimo da nekada ni to nije dovoljno da bi Ronaldo bio zaustavljen" jasan je Jakobsen.\nStatistički podaci zaista govore u korist Kristijana Ronalda i tvrdnji Larsa Jakobsena.\nBroj golova koje je Ronaldo do sada postigao za Real Madrid dovoljan je pokazatelj o kakvoj klasi se radi a het-trik koji je postigao u Istanbulu opomena je za defanzivce Kopenhagena pred sutrašnji meč.


- To je važno za budućnost stabilnosti proizvodnje i snabdevanja električnom energijom obe države, posebno imajući u vidu energetsku krizu koja trese Evropu i ceo svet. Poštujući politiku Aleksandra Vučića, predsednika Srbije i ekonomsko povezivanje država u regionu, osnaživanje saradnje može da da pozitivne rezultate. Od izuzetne važnosti je projekat hidroelektrane Komarnica, osmišljen još 1972. godine, koji je dogovorom EPCG i EPS pre dve i po godine pokrenut sa mrtve tačke. Do sada je urađen veliki deo posla na izradi studije i idejnog projekta – rekao je Grčić.\n- Početak realizacije je moguć, realan i veoma blizu – istakao je Grčić i dodao da se „Komarnica“ uklapa u želju da se povećaju kapaciteti za proizvodnju zelene energije, uz očuvanje termo sektora.\n- Svedoci smo ubrzane energetske tranzicije i da imamo cene energenata koji izazivaju zabrinutost. Zatvaranje u sopstvene okvire bilo bi veoma pogubno. Ubeđen sam da će ova rukovodstva EPCG i EPS ne samo početi, već uspeti da u značajnoj meri i realizuju projekat HE „Komarnica“ - rekao je Đukanović.\n- To uverenje pojačava i saradnja sa gigantom u regionu kakav je Elektroprivreda Srbije. Imamo i odličnu saradnju i sa Elektroprivredom Republike Srpske. EPCG planira i izgradnju hidroelektrane „Kruševo“, a sa Republikom Srpskom se razgovara o zajedničkoj izgradnji hidroelektrane Sutorina/Boka. Našim projektima brišemo granice. Ubeđeni smo da će ideja otvorenog Balkana zaživeti najpre kroz oblast energetike – naglasio je Đukanović.


Stefanović o vešalima na protestu: Utvrdili smo da se radi o članovima Dveri | Insajder\nStefanović o vešalima na protestu: Utvrdili smo da se radi o članovima Dveri\nMinistar policije Nebojša Stefanović izjavio je da je jedan od privedenih zbog nošenja vešala na protestu u centru Beorgada u subotu priznao odgovornost i da je reč o pripadnicima pokreta Dveri. Aktivista SNS-a čije su se fotografije pojavile na društvenim mrežama, uz tvrdnju da je on nosio vešala I da iza svega stoji SNS sa ciljem diskreditacije protesta, oglasio se porukom da je on u Nemačkoj I da u subotu nije bio fizički ni u Srbiji, ni na protestima.\nMinistar policije Nebojša Stefanović potvrdio je da su obojica osumnjičenih koji su u subotu nosili vešala na protestu. Dok su, između ostalih, i predstavnici Dveri tvrdili da je reč o pokušaju vlasti da “oblate protesti”, nakon državne sekretarke Biljane Ivković oglasio se I ministar Nebojša Stefanović sa tvrdnjom da su vešala nosili upravo “članovi Dveri”.\n"Sad kad smo utvrdili da se radi o dvojici koji su bliski SzS-u i njihovi članovi, odnosno članovi Dveri, i kada je jedan od njih sinoć priznao da je on izradio i učestvovao u nošenju tih vešala – e, sad to nije vešalo, to je omčica, to su pertle", naveo je Stefanović nakom ceremonije obeležavanja 215 godina srpske države.\nStefanović i rekao i da Srbija neće dozvoliti da se “povampiri fašizam na našim ulicama”, niti da se ugrozi sigurnost i bezbednost bilo kog građanina naše zemlje.\n“Predsednik Vučić i Vlada Srbije učiniće sve da se bore za svoj narod i radiće isključivo u interesu Republike Srbije. Nećemo podleći bilo kakvim pritiscima bilo da dolaze spolja ili iznutra”, rekao je Stefanović.\nKako se ispostavilo, aktivista SNS-a čija se fotorgafija pojavila na društvenim mrežama uz tvrdnju, između ostalih I predstavnika Dveri, da je on nosio vešala, ispostavilo se da je reč o sportisti, tačnije MMA borcu iz Niša Aleksandru Stojčiću koji se u vezi sa poređenjem. Naveo je da se od 28. januara nalazi u Nemačkoj, gde je i sada na sportskim pripremama.\n“Zaprepašćen sam i šokiran lažima opozicije i predstavnika Đilasovog, Jeremićevog i Obradovićevog Saveza za Srbiju, da sam u subotu 2. februara učestvovao na protestima i nosio vešala. Fizički nisam bio u Srbiji, a kamoli na nekakvim protestima”, rekao je Stojičić.\nDveri o vešalima: Spin iz režimske kuhinje; Nogo: Ja sam nosio vešala\nNakon što je državna sekretarka MUP-a Srbije Biljana Popović Ivković jutros izjavila je da su identifikovane osobe koje su, kako je rekla, nosile improvizovana vešala na građanskom protestu u Beogradu, te da je reč o pristalicama Dveri i Saveza za Srbiju, pokret Dveri je saopštio da je reč o “besmislicama kako bi se oblatili protesti”. Tvrdili su takođe kao i da je vešala nosila osoba koja ranije slikana “u majici sa logom SNS”. Slučaj sa nošenjem vešala na protestu je “još jedan spin iz režimske kuhinje”, naveli su ranije iz Dveri.\nI dok su Dveri tvrdile da su vešala podmenuta, Savez za Srbiju, čiji su i Dveri jedan o članova, danas se ogradio od događaja. SzS navodi da je reč o jednom od, kako su rekli, 50.000 učesnika subotnje šetnje.\nNakon informacije da su dvojica muškaraca uhapšeni, nadležno tužilaštvo I policija nisu odgovarali na dodatna pitanja.\nKako je ranije za Insajder izjavila Irena Bjeloš, portparolka Višeg javnog tužilaštva, jedan od privedenih je zadržan u pritvoru a sumnjiči se da je počinilo krivično delo rasne i druge diskriminacije.\nVečeras su pojedini mediji objavili ime jednog osumnječenog, Slobodana Glišića, dok je drugi maloletnik I objavljeni su njegovi inicijali N.P. Mediji takođe prenose da je N.P na saslušanju rekao da mu je plastičnu šipku na kojoj je bilo vešalo dao nekadašnji član predsedništva Dveri Srđan Nogo.\nNogo je juče u poruci na tviteru, koju je uputio ministru policije Nebojši Stefanoviću, naveo: "Ja sam nosio vešala, nema potrebe da tragate, sam dolazim i donosim ih".


SRPSKI OKRŠAJ PRIPAO "MANEKENIMA" Mačvan odveo Armani u polufinale\nKošarkaši Armanija plasirali su se u polufinale italijanskog plej-ofa, pošto su u četvrtom meču četvrtfinalne serije savladali Orlandinu sa 77:62 i ukupno slavili sa 3:1 u pobedama.\n"Manekene" iz Milana je do borbe za finale predvodio naš reprezentativac Milan Mačvan sa 15 poena, šest skokova i asistencijom. Kod gostiju su se istakli i Davide Paskolo sa 12, odnosno Riki Hikman sa 10, dok je srpski centar Miroslav Raduljica dodao osam poena uz četiri uhvaćene lopte.\nU poraženoj Orlandini je Milenko Tepić upisao sedam, ali je imao i čak 13 skokova i tri asistencije.\nAktuelni prvak Italije će u polufinalu igrati sa Trentinom, koji je eliminisao Dinamo Sasari sa maksimalnih 3:0.\nU drugom polufinalu Avelino čeka boljeg iz okršaja između Venecije i Pistoje (trenutno je 2:1 u seriji).\nfender tepic je u ovom playoff-u pokazao da i dalje ima volje i snage da igra... igra iskusno i svakom (neevroligaskom) timu bi dobro dosao kao sesti igrac...


Savet za štampu: Novinarski kodeks prekršen u skoro 3.500 tekstova | NDNV\nU prošloj godini u dnevnim novinama u Srbiji novinarski kodeks prekršen je u skoro 3.500 tekstova, i to najčešće u listovima Informer i Blic.\nU prošloj godini u dnevnim novinama u Srbiji novinarski kodeks prekršen je u skoro 3.500 tekstova, i to najčešće u listovima Informer i Blic, izjavila je danas generalna sekretarka Saveta za štampu Gordana Novaković na javnoj tribini “Partnerstvo za unapređenje medijskog integriteta” u Kragujevcu.\nPredstavljajući rezultate monitoringa o poštovanju etičkih standarda u osam dnevnih novina u periodu od aprila do kraja decembra 2015. godine, Novakovićeva je kazala da je novinarski kodeks u tom periodu prekršen u deset tekstova dnevno u proseku, kao i da su u svakom od tih tekstova registrovana dva ili tri prekšaja.\n“Pojedinačno gledano, najčešće se kršila pretpostavka nevinosti, ali smo primetili i da je Savet za štampu najmanje žalbi imao tim povodom”, kazala je Novakovićeva, dodavši da je Savet primio ukupno 110 žalbi građana na kršenje etičkih standarda u dnevnim listovima.\nNajviše prekršaja etičkih standarda, 1.025, zabeleženo je u listu Informer, sledi Blic sa duplo manje prekršaja, dok je na dnu liste Danas sa 32 registrovana slučaja kršenja novinarskog kodeksa.\nGordana Novaković ocenila je da je ovogodišnji trend “još gori” od prošlogodišnjeg, jer je samo tokom aprila 2016. godine zabeleženo 617 prekršaja etičkih standarda u štampanim medijima.\n“Etički kodeks je najviše i najbrutalnije kršen u više od 100 tekstova koji se bave ubistvom pevačice Jelene Marjanović i u njima pre svega nisu ispoštovani pretpostavka nevinosti i privatnost porodice”, kazala je Novakovićeva, ocenivši da su se na tom primeru spojili “loša praksa crne hronike i estrade”.\nNa tribini u Kragujevcu predstavljen je i slučaj izveštavanja pojedinih štampanih medija o obaveznoj vakcinaciji dece u Srbiji, uz ocenu da su u njima dominiraju poluinformacije, neproverene informacije i nagađanja koja uznemiravaju javnost i zbunjuju roditelje.\nPredstavnik Centra za transformaciju medija Miloš Stojković ocenio je da su građani, kao konzumenti medijskog sadržaja u kome se krši etički kodeks, “sluđeni” kao i da je uloga regulatornih tela nedovoljna.\nOn je dodao da je u cilju stvaranja boljih i kvalitetnijih medijskih sadržaja potrebno veće učešće građana, kako kroz institucije tako i kroz građanski aktivizam.\nTribinu “Partnerstvo za unapređenje medijskog integriteta” organizovala je Misija OEBS-a u Srbiji u okviru projekta “BetterMedia Srbija”.


Vehabović: Evropski sud konstatovao da BiH nije demokratska država – Jedinstvena Bosna i Hercegovina\nObjavljeno\t 11. Juna 2021. od strane\thaler / Nema komentara na Vehabović: Evropski sud konstatovao da BiH nije demokratska država\nOdbor ministara Vijeća Evrope o provedbi presude “Sejdić-Finci” izrazio je zabrinutost zbog nedostatka opipljivog napretka u usvajanju mjera.\nOdbor ministara Vijeća Evrope o provedbi presude “Sejdić-Finci” izrazio je zabrinutost zbog nedostatka opipljivog napretka u usvajanju mjera predviđenih da osiguraju da Ustav Bosne i Hercegovine i njegovo izborno zakonodavstvo budu u potpunosti usklađeni s presudama Evropskog suda za ljudska prava.\nIzmjena Izbornog zakona, bez pratećih izmjena Ustava BiH, ne bi uklonila diskriminatorne odredbe koje je osporio Evropski sud – upozorava Odbor, uz podsjećanje da to ugrožava djelotvornost Konvencije o ljudskim pravima. Strasbourg nije zabrinut samo zato što nema pomaka u provođenju presude “Sejdić i Finci”, već što ni druge važne presude Evropskog i Ustavnog suda BiH nisu provedene. Pozivaju vlasti Bosne i Hercegovine da do prvog septembra pripreme prijedlog izmjena Ustava i Izbornog zakona kako bi izbori 2022. bili održani prema novim pravilima.\nGost vijesti je Faris Vehabović, sudija Evropskog suda za ljudska prava u Strasbourgu, bivši sudija Ustavnog suda BiH.10 Jun 2021IZVOR: AL JAZEERA


Elektro-akustični festival "ELLAK" u Klubu Akademije 28 ~ Mreza Kreativnih Ljudi\nElektro-akustični festival "ELLAK" u Klubu Akademije 28\n19.10.15 desavanja, festivali, izlazak, muzika No comments\nU subotu 24. oktobra, u Klubu Akademije 28, održaće se prvi elektro-akustički festival "ELLAK", na kome će nastupiti sastav OREA i Lazaruss Ostos, sa gostima iznenađenja.\nNovoosnovani novosadski bend, OREA, u septembru ove godine objavio je svoj prvi singl/spot"Bikini", koji se odmah žestoko "zavrteo" na MTV Adria. Ovaj dvočlani elektro-akustični sastav, kojičine Borko Basarić i Milan Nenin, izvodi muziku koja predstavlja spoj uticaja bluza, džeza, flamenka i klasike - world music.\nSingl “Bikini” koji je izašao u izdanju Lampshade Media, najava je budućeg debi albuma koji se očekuje početkom naredne godine.\nLazaruss Ostos (Lazar Ostojić) poznat je beogradskoj publici po specifičnim i izuzetno uspešnim nastupima u Akademiji 28, gde je, prošle godine, premijerno predstavio svoj unikatni sedmožičani instrument, spoj gitare i bas gitare - Albatross, na kome izvodi tradicionalne pesme sa balkanskih prostora.


U prvim godinama svog postojanja "Termomont" sa svega 10 zaposlenih radnika stiče reputaciju u oblasti instalacije centralnog grejanja i montaže kotlovskih postrojenja. Početkom devedesetih firma uvodi program proizvodnje električnih kotlova koji ubrzo biva proširen proizvodnjom kotlova i na druge vrste goriva (čvrsto, tečno, gas) kao i solarno-sanitarnih bojlera za toplu vodu i ostale prateće opreme u grejnoj tehnici (cisterne, radijatori, dimovodne cevi).\n"Termomont" vremenom izrasta u renomiranog proizvođača kotlova na domaćem tržištu, a ubrzo naši proizvodi dospevaju kako u zemlje Balkana tako i u Sloveniju, Italiju, Poljsku, Bugarsku i Mongoliju.\nKao pouzdani partner "Termomont" pruža i kompletnu servisnu podršku svih svojih proizvoda. Znanje i iskustvo zaposlenih kao i automatizovana proizvodnja uz pomoć savremenih mašina omogućuju visok kvalitet naših proizvoda o čemu svedoče i mnogobrojna priznanja i nagrade.


Uhapšen voda „Štajerske garde”\nSlovenačka policija uhapsila je Andreja Šiška i još jednu osobu pod sumnjom da su pripremali „nasilnu promenu ustavnog poretka”, piše ljubljansko „Delo”, a prenosi Radio-televizija Srbije. Šiško je, prema sopstvenim tvrdnjama, vođa paravojne formacije koja je prethodnih dana naoružana paradirala po slovenačkim šumama.\nDve osobe, uključujući i navodnog lidera paravojne formacije nazvana „Štajerska garda” Andreja Šiška, uhapšene su u četvrtak ujutro u akciji slovenačke policije, pokrenute pošto su se na društvenim mrežama pojavile fotografije naoružanih pripadnika ove paravojne grupe kako vežbaju.\nŠiško je uhapšen u akciji tokom koje je policija pretresla pet kuća u Mariboru i okolini, a Šiško je mariborskom dnevniku „Večer” rekao da policija tokom pretresa njegove kuće nije pronašla ništa.\nU akciji je učestvovalo 40 pripadnika policije iz Maribora i Murske Sobote, a Šiško se sumnjiči da je pripremao nasilnu promenu ustavnog poretka, da je organizovao nedozvoljenu trgovinu oružjem i eksplozivom, te da je posedovao supstance za izradu nelegalnih supstanci, piše „Večer”.\nPočetkom sedmice, video-snimak, na kojem se vidi više desetina maskiranih muškaraca kako se obučavaju na jednom polju u uniformama nalik na vojne, držeći u rukama sekire i puške, izazvao je ozbiljne reakcije u Sloveniji.\nSlovenački portal „24ur” objavio je da su slovenački ultradesničari, koji se predstavljaju kao „Štajerska garda”, postavili na društvene mreže fotografije i snimke sa okupljanja na nepoznatoj lokaciji, najavljujući „vrelu jesen” i proteste koji će „Sloveniju pretvoriti u Venecuelu”.


Jedinstvo Bošnjaka gradimo sa narodom - SDA Sandžaka\nJedinstvo Bošnjaka gradimo sa narodom\nNa današnjoj press konferenciji SDA Sandžaka, javnosti se obratio Predsjednik stranke Dr Sulejman Ugljanin.\nPredsjednik Ugljanin je naglasio da je SDA Sandžaka kao prepoznatljiva i autentična politička stranka pokušala da ujedini sve bošnjačke lidere u Sandžaku i time spriječi rasipanje bošnjačkih glasova i da lideri tih stranaka su našli svoj lični interes na listama velikih političkih stranaka.\nPredsjednik Ugljanin je potvrdio da SDA Sandžaka izlazi samostalno na izbore, jer drugi sandžački politički lideri nisu podržali incijativu o zajedničkom izlasku, te da će SDA Sandžaka nastaviti da radi na ujedinjenju Bošnjaka kako bi na kraju dobili svoj poslanički klub od najmanje pet poslanika.\n„Za protekla četiri dana u Sandžaku je prikupljeno blizu 12.000 potpisa i ako nastavimo ovako imaćemo oko 60.000 i izbori su završeni“, istakao je Dr Ugljanin, dodavši da u Sandžaku vlada veliko raspoloženje i da se vidi snaga koja teži ujedinjenju i jednoj izbornoj listi.\nPredsjednik Ugljanin je istakao da je došlo vrijeme da Bošnjaci dobiju svoj poslanički klub u Skupštini Srbije.On je takođe rekao da SDA Sandžaka ima podršku određenih manjina i da će njihovi predstavnici biti na izbornoj listi SDA Sandžaka.\nBy SDA Sandžaka 14 Nov 2017


Još jedan direktor napustio Teslu – Bankar.me\nSeptember 22, 2018 AUTOMOBILIZAM, SAD, SVE VIJESTI Leave a comment\nAmerička automobilska kompanija “Tesla” ostala je bez još jednog rukovodioca.\nPotpredskednik “Teslinog” odkeljenja za globalni lanac snabdijevanja Liam O’Connor podnio je ostavku, izvještava CNBC. Informaciju o njegovom odlasku prvi je prenio “Bloomberg”, nakon što su pojedini insajderski izvori iz kompanije potvrdili ostavku O’Connora.\nNi kompanija “Tesla” ni O’Connor nisu želkeli da komentarišu te tvrdnje.\nO’Connor, koji je 2015. prešao u “Teslu” iz Applea, poslkednji je visoki zvaničnik “Tesle” koji je napustio kompaniju usred burne godine. Naime, u proteklim kvartalima, kompanija se suočila sa odlaganjima u proizvodnji, padom cijena akcija i istragom zbog kontroverznog ponašanja predsjednika kompanije Elona Muska.\nGlavni direktor računovodstva Dave Morton podnio je početkom septembra ostavku nakon mjesec dana na tom poslu, dok je prethodna šefica kadrovske službe Gabi Toledano rekla da se neće vratiti sa ranije najavljenog odsustva.\nNajmanje 42 čelnika je napustilo “Teslu” u ovoj godini, odnosno ukupno 59 u posljednjih 12 mjeseci, prema podacima “Teslinog” berzanskog posrednika Jima Canosh, navodi CNBC.\nPrevious “Emirates” dematovao da planira da preuzme “Etihad”\nSljedeći Mugoša: Izmirujte dugove ili krećemo sa blokadama